Peminat Mahu Epic Games Jual Paragon Kepada Pembangun Lain

Epic Games telahpun memutuskan untuk menutup game MOBA third-person Paragon, semestinya berita yang menyedihkan buat komuniti tersebut. Kini, mereka cuba untuk menyelamatkan game itu.
Ia nampak seperti ada harapan apabila komen yang dikeluarkan oleh Epic beberapa minggu yang lalu yang mengatakan “mereka akan mencari jalan macam mana mereka boleh mempertingkatkan lagi game Paragon ke tahap yang lebih berjaya”. Tapi malangnya, Epic pula mengumumkan berita tentang penutupan Paragon.
Sementara komuniti menjangkakan perkara seperti ini akan berlaku berdasarkan kepada kenyataan minggu lepas, walau bagaimanapun, berita semalam sangat mengejutkan dan pembangun-pembangun serta pencipta subreddit yang lain menghantarkan rasa simpati mereka di Reddit Paragon.
Komuniti game itu juga telah mencipta thread yang dipanggil “Tolong Jual Paragon kepada pembangun lain” di halaman hadapan Reddit Paragon.

Walaupun terdapat beberapa kekurangan, terdapat beberapa aspek yang menjadikan game Paragon sebuah game yang baik. Terdapat beberapa masalah asas yang mana Epic tidak pernah tangani, seperti matchmaking yang bagus, yang mana menurunkan jumlah pemain.
Itu baru satu masalah, tapi yang lain-lain pula seperti sistem kad yang mana menundakan sesetengah pemain, map pula perlu diubahsuai dan dihasilkan semula, tutorial dan banyak lagi elemen yang mana telah dibincangkan oleh komuniti dan dijelaskan kepada Epic.
Terdapat satu twist yang agak janggal dalam berita hari ini di laman web Paragon China. Game itu dilihat mungkin hidup di negara China di bawah naungan syarikat Tencent yang mana memiliki 48% saham Epic. Ia tidak pasti pada masa ini sama ada versi China untuk game ini juga akan ditutup, tapi melihat kepada post baru yang dikeluarkan semalam, mereka bercakap mengenai percubaan beta untuk bulan Februari di China.
Sesetengah pemain Barat juga bercakap tentang ingin bermain versi China jika ia masih terus aktif (ada video tentang bagaimana ia boleh dilakukan). Buat masa sekarang, tiada siapa tahu jika versi China juga akan ditarik.

Komuniti itu juga telah menghantar satu petisyen untuk menyelamatkan game Paragon yang menggalakkan komuniti Paragon untuk menyokong petisyen itu.
Satu thread juga muncul di channel Reddit semalam dari sebuah pasukan pembangun yang tidak diketahui yang mengumumkan bahawa mereka sedang menghasilkan sebuah Project Paramount “Paragon 2.0” yang mana mereka mengatakan yang ianya dihasilkan selama beberapa bulan. Mereka memanggilnya replika Paragon yang mana akan didorong oleh komuniti. Buat masa sekarang, mereka tidak berkongsi apa-apa maklumat yang lebih mendalam. Mereka mendakwa sesi percubaan untuk bermain akan diadakan pada lewat tahun 2018.
Tiada siapa tahu jika Paragon boleh diselamatkan atau tidak. Epic nampaknya sudah tidak mahu melihat Paragon lagi dan penyelesaian yang terbaik adalah untuk mencari pembangun lain untuk mengambil alih Paragon. Dan jika versi China masih lagi hidup, mungkin ada sedikit peluang untuk ia diberikan kepada pembangun lain.


Tencent Mahu Bina Kota Esports Di China, Lengkap Dengan Taman Tema, Universiti Dan Banyak Lagi

Disney sudah, Universal Studios sudah, Lego pun sudah. Kini tiba masanya untuk esports memiliki taman temanya sendiri!

Menurut laporan TechNode, syarikat gergasi Internet, Tencent telah mengumumkan perjanjian rangka kerja dengan syarikat China, Wuhu City untuk membina taman perindustrian bertemakan esports di kota itu.
Melalui perjanjian tersebut, pihak-pihak terbabit akan membangunkan sebuah kota esports yang merangkumi taman tema esports, universiti esports, taman kebudayaan dan kreatif, taman perindustrian animasi, blok kreatif, komuniti keusahawanan teknologi dan pusat data cloud Tencent.
Di samping itu, mereka juga merancang untuk mengadakan pertandingan esports dengan pengaruh nasional dalam kota itu.
Walaupun mereka masih belum mendedahkan jangka waktu pembangunan yang spesifik untuk projek ini, pengumuman projek ini semestinya akan menggandakan langkah-langkah Tencent dalam menjadi gergasi industri gaming di dunia.

Baru-baru ini, Tencent, pemilik League of Legends dan juga Clash Royale berhasrat untuk memonopoli platform jualan game di Asia. Syarikat korporat mega Asia itu merancang untuk mempromosikan platform gamingnya dengan penjenamaan semula dari Tencent Gaming Platform ke WeGame.
Dengan bilangan pelanggan seramai 200 juta di China sahaja, platform WeGame dari Tencent yang akan dibuka di China tapi terbuka kepada gamers seluruh dunia ini mampu menjadi pesaing Steam dari aspek jumlah pelanggan.
Menurut satu kajian, Tencent dianggarkan telah berjaya memiliki 13% daripada pasaran game sedunia, termasuk pegangan saham di syarikat-syarikat game ternama. Tencent bukan sahaja memiliki Riot Games yang membangunkan League of Legends, mereka juga mempunyai pegangan saham di Blizzard, Activision, Supercell, Epic Games dan banyak lagi.


Jom Kopak Xbox One S Dan Lihat Apa Di Dalamnya! Ada Easter Egg Comel Lah!

Selain rekabentuk semula yang kemas dan padat untuk Xbox One, korang akan jumpa easter egg yang tidak disangka! Cute pulak tu!

Seperti yang diumumkan pada E3 lepas, Xbox One S sememangnya sebuah konsol yang hensem bergaya. Prestasi konsol terbaru dari Microsoft ini juga jauh lebih hebat dari Xbox One dengan kebolehannya untuk memaparkan resolusi 4K.

Rekaan dalaman Xbox One S sememang direka dengan lebih kemas dan teliti. Ia didatangkan dengan pelbagai upgrade seperti hard drive, cache yang lebih besar serta connector SATA III yang mempastikan pembacaan data yang lebih pantas.

Oleh kerana Xbox One S lebih efisyen menggunakan tenaga dalam pemprosessan data, power supply bagi unit ini juga boleh dikecilkan untuk dimuatkan dalam konsol.

Dalam pada itu, Microsoft juga sempat menyelitkan Master Chief dalam rekaan Xbox One S di bahagian braket untuk optical disc.
Terima kasih kepada YouTuber Austin Evans untuk berkongsi video beliau mengopak dan lihat bahagian dalaman Xbox One S. Jika korang teringin juga nak mencuba, langkah dan cara boleh didapati di laman web iFixit.


MGS5: Pistol Air Weapon OP?

Dalam artikel protips kitorang sebelum ini, ada tips menggunakan Water Pistol/Pistol Air bagi membersihkan tompokan darah. Setelah surfing online, rupanya ada banyak cara ohsem lagi Pistol Air ini boleh digunakan! Jom main pistol air! Bang! Bang! Squirt!
So Macam Mana Nak Dapat Pistol Air Ni?
Pistol air ni korang boleh develop bila habis Mission 18 untuk mendapatkan Key Item, lepas tuh korang kene ada level R&D dan juga GMP secukup rasa. Level R&D untuk Pistol Air ini boleh diupgrade sehingga Level 52! Setiap level upgrade boleh bagi range/jarak pancutan yang lebih jauh!
Apa Best Sangat Pistol Air ni?
Macam Banana/Pisang di dalam Peace Walker, Pistol Air ini juga boleh digunakan untuk Hold Up enemy yang korang berjaya approach dengan penuh stealth!
Korang juga boleh gunakan ia untuk menarik perhatian enemy. Spam je tembak Pistol Air ni secara taktikal di sekeliling enemy untuk menarik or divert attention diorang!
Korang juga boleh padam api obviously. So apa kebaikan memadam api? Katakan kawasan tu terang sangat dengan unggun api, korang boleh gelapkan sedikit enviroment tu supaya takde la kantoi Big Boss nak menyelamatkan dunia!
Apa lagi? Korang boleh disable mines guna pistol air! Dengan ammo yang infinite, korang boleh spam pistol air ni tanpa segan-segan untuk disable mine.
Apa jadi bila korang kene simbah ngan air? Pedih-pedih mata kan? Pedihkan mata enemy dengan tembakan pistol air ni. Korang akan ada masa dalam 3 hingga 4 saat untuk CQC diorang!
Paling best, korang gunakan pistol air untuk memusnahkan barangan elektronik pihak musuh tanpa menggunakan bom atau C4. Sempoi kan? Baru la enemy tak dengar korang dah baraikan peralatan derang. Korang boleh rosakkan Radar Dishes, Radio Transmitters, dan Power Supply. Pastikan korang tembak lampu yang berwarna biru untuk merosakkan peralatan tersebut.

SPOILER ALERT!
TIPS PISTOL AIR BERIKUT ADA SPOILER.
SPOILER ALERT!

BAGI YANG KENTAL, BOLEH LA TENGOK KALAU NAK.
Big Boss dah warning. Bawah ni spoiler tau!
.
.
.
.
.
Korang boleh kalahkan Boss Man on Fire gunakan pistol air! HAHAHAHA Korang perlukan 3 – 5 magazine unuk mengalahkan mamat hot nih!
Korang juga boleh kalahkan Skulls dengan bantuan pistol air ini. Tembakan air yang terkena pada Skulls akan buat mereka stun/kaku dan memberi peluang kepada korang untuk attack mereka. Harus diingatkan bahawa bagi Skulls perempuan, korang kene tembak dekat sikit untuk buat diorang stun.

So macamana? Feeling sado macho nak abiskan game dengan Pistol Air? Share dengan kitorang kalau weapon nih berjaya buat game korang jadi lagi ohsem!


Trailer Gameplay Pertama FIFA 21 Diperlihat – Memperkenal Agile Dribbling, Creative Runs

Menjelang tiga bulan sebelum FIFA 21 dilancarkan, EA Sports telah memperlihatkan gameplay pertama game bola sepak akan datang itu melalui satu trailer yang berdurasi kira 3 minit lebih.

Lima fokus utama disebutkan dalam trailer kali ini iaitu Agile Dribbling, Creative Runs, Positioning Awareness, Natural Collision System dan Fundamental of Footballs.
Daripada lima perkara ini, hanya dua ciri baharu yang menarik perhatian penulis iaitu Creative Runs dan Natural Collision System.
Creative Runs ini mungkin sesuatu yang baharu untuk para pemain FIFA namun ia sebenarnya satu fungsi yang sudah beberapa tahun diperkenalkan dalam siri PES. Fungsi ini membenarkan kita untuk mengawal pemain lain (selain yang sedang membawa bola) untuk berlari dan membuka ruang ke arah mana. Tekan L1 (butang default) dan kawal pemain lain menggunakan analog stick kanan.
Natural Collision System juga pada pandangan penulis adalah satu ciri yang perlu. Kita mungkin akan melihat kekurangan dalam kekerapan beberapa pemain berlaga antara satu sama lain dan kemudian terjatuh.

FIFA 21 akan dilancarkan pada 9 Oktober 2020 untuk PC, PS4 dan Xbox One, serta akan dikeluarkan pula untuk PS5 dan Xbox Series apabila konsol itu dilancarkan pada hujung tahun ini.


Cyberpunk Versi China? Ya, Tencent Juga Sedang Bangunkan Game Open-World FPS

Apa ingat CD Projekt Red saja yang sedang bangunkan game open-world first-person shooter bertemakan cyberpunk? Penerbit gergasi dari China, Tencent juga ada perancangannya sendiri.
Tencent telah memperlihatkan satu demonstrasi teknikal, digelar SYN, untuk sebuah game yang sedang mereka bangunkan untuk pasaran global di platform PC dan konsol. Jom saksikan trailer untuk demo ini:

Menurut Tencent, apa yang kita lihat dalam video ini bukanlah hasil akhir. Mereka akan cuba untuk memperbaiki pelbagai aspek seperti tahap seni, grafik real-time dalam dunia bertemakan cyberpunk.
Mereka akan bekerjasama dengan Epic Games, melalui penggunaan Unreal Engine, bagi menyajikan karakter yang realistik, customizations yang bermacam, efek rambut, dan open-world yang luas.
Apa pandangan korang selepas melihat video demo pendek ini daripada Tencent? Kongsikan di ruangan komen.
Sumber: Gematsu


Final Fantasy XV Paparkan Variasi Senjata Seperti Sniper Rifle Dan Gergaji Putar!

Nampaknya gameplay pertarungan Final Fantasy XV boleh melibatkan senjata lain selain pedang.
Jangan dekat-dekat,, nanti Noctis kasi potong!
Nampaknya Noctis akan menerima pelbagai lagi senjata selain pedang-pedang yang dipaparkan sebelum ini yang diperlihatkan dalam gameplay video dan demo.
Sedia untuk headshot musuh dari jauh!
Bagi mereka yang ingin mengelakkan peperangan jarak dekat, Square Enix telah menyediakan sniper rifle ini untuk digunakan oleh Noctis.
Boom! Melekat korang ramai-ramai!
Dikategorikan sebagai Machinery class, senjata yang diberi nama Assault Attack ini digunakan untuk menarik musuh ke satu tempat ala-ala fenomena black hole! Bila dah terkumpul satu tempat, fokus serangan boleh dilakukan!
Square Enix turut telah berkongsi gameplay sepanjang 50 minit untuk Final Fantasy XV khas untuk tontonan peminat di samping montaj video mengenai dunia fantasi yang direka khas untuk game ini.
Final Fantasy XV telah dilewatkan dari 30 September ke 29 November 2016 dan bakal diterbitkan untuk PlayStation 4 dan Xbox One.


Microsoft Dan Razer Dilaporkan Sedang Bekerjasama Untuk Sokongan Keyboard Dan Mouse Di Xbox One!

Kerjasama dengan Razer terus!

Penggunaan keyboard dan mouse di Xbox One sememangnya satu topik yang hangat. Wakil-wakil Microsoft sebelum ini telah mengatakan beberapa kali yang sokongan keyboard dan mouse akan tetap hadir ke konsol keluaran mereka itu.
Terbaru, menurut laporan Windows Central, Microsoft dilaporkan sedang bekerjasama dengan syarikat pengeluar aksesori gaming PC terkemuka, Razer untuk merealisasikan hasrat yang mereka telah rancangkan sejak sekian lama ini.
Laporan itu memperlihatkan dokumen yang tertiris daripada satu pembentangan yang dilakukan oleh Microsoft. Ia menyatakan yang sokongan keyboard dan mouse di Xbox One sudah sampai ke peringkat akhir dan dalam masa yang sama, Microsoft sedang bekerjasama dengan Razer untuk membawakan produk-produk yang sesuai untuk Xbox One.
Dokumen yang tertiris itu mengatakan yang Razer Turret Lapboard akan boleh digunakan di Xbox One. Selain itu, pencahayaan Chroma RGB daripada Razer akan turut berfungsi di Xbox One sama seperti apa yang mereka telah lakukan di PC. Main Xbox One dengan lampu lip-lap-lip-lap!

Di bawah adalah info yang telah tertiris daripada dokumen tersebut, memperlihatkan apakah fungsi-fungsi yang bakal ada dalam sokongan keyboard dan mouse di Xbox One kelak:

Microsoft pastinya sedang mengkaji bagaimana sokongan ini akan mempengaruhi gameplay di Xbox One. Pastinya penggunaan keyboard dan mouse akan memberikan kelebihan kepada pemain yang menggunakannya dalam beberapa game, terutamnya game shooter. Di bawah adalah apa yang dilaporkan Microsoft sedang pertimbangkan tentang keseimbangan gameplay ini:

Semestinya, laporan ini masih lagi dalam status khabar angin. Kita masih menanti sebarang kenyataan rasmi daripada Microsoft ataupun mungkin daripada Razer.


Call of Duty: Black Ops 4 Pecah Rekod Activision Untuk Jualan Game Digital Pada Hari Pertama

Activision baru sahaja mengumumkan sesuatu yang amat membanggakan untuk siri game shooter Call of Duty.

Call of Duty: Black Ops 4 telah memecahkan rekod bagi game-game yang pernah diterbitkan oleh Activision, iaitu rekod jualan game digital tertinggi yang terjual pada hari pertama. Rekod tersebut sebelum ini dipegang oleh Call of Duty: WWII.
Black Ops 4 turut memecahkan rekod global untuk jualan digital bagi hari pertama dalam PlayStation Store. Selain itu, ia juga memecahkan rekod Activision sendiri bagi jualan digital di Xbox One. Bagi jualan digital PC pula, ia mencatatkan jualan tertinggi untuk hari pertama bagi francais CoD, yang mana ia meningkat dua kali ganda berbanding tahun lalu melalui WWII.
Walau bagaimanapun, Activision tidak mendedahkan jumlah spesifik yang terjual itu.
Call of Duty: Black Ops 4 kini boleh dimainkan di PC, PS4 dan Xbox One.
Sumber: DualShockers


Tonton 18 Minit Gameplay Terbaru Assassin’s Creed Origins Yang Memaparkan Side Quest

Video gameplay terbaru itu dipaparkan semasa pengarah Ash Ismail duduk bersama dengan IGN untuk menunjukkan side quest.

Nama misi sampingan itu ialah What’s Yours is Mine. Walaupun durasi video itu sangat panjang, ia masih tidak memaparkan keseluruhan misi tersebut. Ismail mengatakan misi-misi side quest selalunya mengambil masa yang lama untuk diselesaikan dan pemain akan bergerak ke beberapa kawasan berbeza. Dalam misi itu, Bayek menjejaki pencuri dan pencariannya lebih dari apa yang dia cari.

Beliau juga berkata Origins tidak akan menyekat pergerakan pemain ke beberapa kawasan spesifik semasa pemain sedang menyelesaikan misi sampingan. Sebagai contoh, jika pemain terjumpa sasaran dari misi yang lain sedang pemain cuba menyelesaikan misi semasa, pemain masih boleh membunuh sasaran tanpa menjejaskan perjalanan misi semasa.
Assassin’s Creed Origins akan dilancarkan pada 27 Oktober 2017 di PC, PS4 dan Xbox One.
JomBaca: Assassin’s Creed Origins Dijangka Akan Terjual Lebih Baik Daripada Syndicate, Tapi Kurang Daripada Unity Dan Black Flag


Rasmi: Red Dead Redemption 2 Akan Dilancarkan Pada 26 Oktober Untuk PS4 Dan Xbox One

Game yang sangat dinantikan ini telah ditunda sekali lagi, kali ini ke Oktober pula.
Rockstar telah mengeluarkan satu kenyataan baru, mengumumkan yang Red Dead Redemption 2 telah ditunda sekali lagi. Namun, kali ini, ia telah menetapkan tarikh yang tepat untuk pelancaran game ini.
Red Dead Redemption 2 akan dilancarkan pada 26 Oktober 2018 untuk PS4 dan Xbox One.
Rockstar berkata yang walaupun mereka berharap untuk mengeluarkan game ini dengan lebih awal, tetapi mereka nampaknya memerlukan masa yang lebih untuk mencantikkan lagi game ini.
Mereka turut berkongsi beberapa screenshots terbaru daripada game ini bagi mengubati sedikit berita penundaan ini.


@jomgamingmy Lebih 90 Video GTA 6 Telah Bocor – Mungkin Kebocoran Tebesar Dalam Sejarah Rockstar #gta6 #jomgaming #gaming #leak #pc #playstation #xbox #fyp #gta #gta5 #rockstargames ♬ original sound – jomgamingmy – jomgamingmy


Jom Layan Ninja Ajar Mark Hamill Main Fortnite Bersempena Tayangan Filem Terbaru Star Wars

Bersempena pembukaan tayangan filem terakhir dalam Skywalker Saga, Star Wars: The Rise of Skywalker, Lucasfilm telah bekerjasama dengan Microsoft untuk mempromosikan filem tersebut melalui cara yang agak menarik.
Satu sesi pengenalan terhadap Fortnite telah diadakan antara pelakon Luke Skywalker, Mark Hamill dengan Tyler ‘Ninja’ Blevins. Ninja telah menunjukkan kepada Hamill gameplay-gameplay asas dalam game battle royale itu.
Jom layan:

Seperti kita sedia maklum, Fortnite telah membawakan pelbagai kandungan crossover bersama Star Wars, antaranya kemasukan lightsaber sebagai senjata melee terbaru dalam game.


Dapatkan Steep, Keluaran Ubisoft Percuma Sekarang!

Hanya untuk versi PC.
Bagi mereka yang kurang tahu, Steep adalah sebuah game sukan lasak salji yang telah dibangunkan oleh Ubisoft. Terdapat 4 sukan yang anda boleh lakukan dalam game ini – iaitu snowboard, ski, parachute dan wingsuit. Pemain diberikan pilihan untuk bermain secara solo atau meneruskan eksplorasi bersama rakan-rakan atau komuniti di seluruh dunia.
Tawaran ini adalah terhad dan hanya dibuka sehingga 21 May 2019.
DAPATKAN STEEP PERCUMA DI UPLAY.


Ubisoft Kini Fokus Untuk Lebih Banyak Game Percuma ‘High-End’ Dari Pelbagai Francais

Minggu lalu, Ubisoft telah mengumumkan dua game percuma baharu dari francais The Division, satu untuk PC dan konsol berjudul Heartland, dan satu lagi game mobile yang belum ada judul.
Dalam laporan kewangan terbaharu, CFO Ubisoft Frederick Duguet telah mendedahkan yang fokus utama mereka kini adalah untuk membangunkan lebih banyak game percuma ‘high-end’ atau berskala besar dari pelbagai francais milik Ubisoft, lapor VGC.
Ubisoft telah beralih dari strategi tradisional mereka yang melancarkan 3-4 game premium AAA setiap tahun kepada lebih banyak pembangunan game-game percuma. Namun, ia bukanlah bermakna tiada langsung game premium AAA dari mereka lagi, cumanya bilangan tahunan game seperti itu akan dikurangkan.
Menurut Duguet lagi, The Division Heartland merupakan pertaruhan pertama mereka untuk membawakan game-game percuma berkualiti. Dalam kata lain, akan ada banyak lagi game percuma menggunakan francais lain.
Beliau turut menyatakan bagaimana Ubisoft telah dan sedang belajar dari beberapa game percuma yang telah mereka lancarkan seperti Brawlhalla dan Hyper Scape, serta yang akan dilancarkan kelak seperti Roller Champions.
Apa agaknya francais milik Ubisoft yang sedang dibangunkan untuk menjadi sebuah game percuma lagi? Rainbow Six, Far Cry atau Watch Dogs?


World Of Final Fantasy: Bakal Release Seluruh Dunia Pada 25 Oktober 2016!

Trailer baru sempena E3 pun ada! Jom layan!

Square Enix pada hari ini telah mengumumkan bahawa game World of Final Fantasy akan di-release di seluruh dunia pada 25 Oktober 2016 bagi pelantar PlayStation 4 dan PlayStation Vita!
Kalau korang pre-order game ini, korang akan dapat Sephiroth daripada Final Fantasy VII sebagai summon untuk membantu korang dalam battle!
 World of Final Fantasy adalah game baru daripada franchise Final Fantasy yang menggabungkan gameplay klasik RPG mekanik dengan idea baru menggunakan karakter-karakter comel. Para peminat tegar dan baru Final Fantasy mesti suka dengan karakter comel ini!

Sebagai pemain, korang akan mengawal dua orang kembar; seorang lelaki dan seorang perempuan. Mereka akan menggembara ke serata dunia Final Fantasy dan cuba menangkap pelbagai makhluk Final Fantasy seperti Cactuar, Chocobo dan Behemoth. Sudah semestinya makhluk-makhluk ini pun comel-comel juga!
Banyak hero-hero dan karakter-karakter dari pelbagai siri Final Fantasy turut sama akan membuat kemunculan dalam game ini seperti Cloud, Tidus, Yuna, Lightning, Squall dan ramai lagi! Comelnye!

World of Final Fantasy bakal release di seluruh dunia pada 25 Oktober 2016 pada pelantar PlayStation 4 dan PlayStation Vita.


Tarikh Pelancaran Cyberpunk 2077 Telah Ditunda Ke September

Cyberpunk 2077 pada asalnya dijadualkan akan menemui para pemain pada 16 April 2020.
Walau bagaimanapun, dalam satu kenyataan terbaru yang dikeluarkan oleh CD Projekt Red, mereka telah mengumumkan penundaan tarikh pelancaran game ini.
Kini, Cyberpunk 2077 akan dilancarkan pada 17 September 2020.
Dalam kenyataan tersebut, mereka mendedahkan bahawa pada ketika ini, game tersebut sudah pun siap dan boleh dimainkan, tapi ada beberapa perkara lain yang mereka ingin usahakan. Antaranya ialah untuk melengkapkan playtest, memperbaiki, dan menggilap lagi.
Mereka mengatakan lagi tentang bagaimana mereka mahu menjadikan Cyberpunk 2077 sebagai game terbaik mereka untuk generasi ini dan menunda pelancarannya akan memberikan beberapa bulan berharga untuk menjadikan game ini sempurna.

We have important news regarding Cyberpunk 2077’s release date we’d like to share with you today. pic.twitter.com/aWdtR0grYV
— CD PROJEKT RED (@CDPROJEKTRED) January 16, 2020
Sekali lagi, Cyberpunk 2077 akan dilancarkan pada 17 September 2020 untuk PC, PS4, Xbox One dan Stadia.


Saksikan Rupa Bentuk Map Baru Among Us, Airship Dalam Trailer Baru

Seperti dijanjikan, InnerSloth telah memperlihatkan pandang pertama map baharu Among Us semasa The Game Awards 2020 yang berlangsung Jumaat lalu.
JomBaca: The Last of Us Part II Ungguli The Game Awards Sebagai ‘Game of the Year’ Dan 6 Kategori Lain
Digelar Airship, map ini akan menampilkan pelbagai tugas baharu, memilih lokasi spawn semasa permulaan pusingan, kehadiran tangga dan banyak lagi. Ia akan dilancarkan sekitar awal 2021.
Korang boleh saksikan trailernya di bawah:

☀ THE AIRSHIP – A new map coming early 2021 ☀Prepare yourselves, crewmates. This upcoming (free!) map will include:🔹 all new tasks🔹 your choice of what room to start in🔹 ladders?!🔹 and more?But don't forget about those Impostors lurking around… pic.twitter.com/IU2HJGuyEY— Among Us ✨ weekend! less replies!! (@AmongUsGame) December 11, 2020

Among Us boleh dimainkan di PC (Steam) dan mobile.


Saksikan Video PS4 Slim Dihidupkan – Ternyata Gambar Yang Leaked Adalah Sahih!

Jom tonton sebuah video di mana ia telah memperlihatkan PS4 Slim dihidupkan untuk tontonan umum buat kali pertama!

[KEMASKINI]: Eurogamer telah memadam video menghidupkan PS4 Slim ini selepas menerima “nasihat undang-undang”. Anda boleh saksikan video tersebut di sini, selepas ia dimuat naik semula oleh seseorang.
[LAPORAN ASAL]:
Semalam, kami telah melaporkan bahawa seorang pengguna di laman jualbeli Gumtree sedang menjual sebuah PlayStation 4 Slim – yang mana ia dikatakan adalah PS4 versi lebih nipis yang bakal diumumkan Sony pada 8 September ini – bersama-sama dengan pengenalan PS4 Neo.
Terkini, Eurogamer telah mengesahkan bahawa gambar yang telah leaked tersebut adalah sahih! Wakil dari Eurogamer, Richard Leadbetter telah pergi ke rumah seseorang yang dikatakan telah membeli PS4 Slim itu dari Gumtree untuk mengesahkan sama ada ia benar-benar adalah PS4 Slim atau hanyalah rekaan semata-mata.
Ternyata, ia adalah benar – di mana video di bawah telah memperlihatkan PS4 Slim tersebut telah dihidupkan, seterusnya menampakkan sistem operasi PS4.
https://www.youtube.com/watch?v=H2cIwkg7OVQ
Bagi mengukuhkan lagi tentang versi baru PS4 ini, sumber yang kuat telah melaporkan kepada Wall Street Journal bahawa Sony akan memperkenalkan PS4 Slim ini secara rasmi bersama-sama dengan PS4 Neo nanti.


DualShock 4 Dan Controller PS Move Versi Baru Ditemui Di Laman Agensi Pensijilan Indonesia

Beberapa lagi maklumat mengenai perkakasan versi baru PlayStation telah ditemui.

Walaupun PlayStation 4 Slim telah disahkan kewujudannya serta video unboxing konsol terbaru itu telah tersebar luas, namun secara rasminya, Sony masih belum mengumumkannya. Dalam video unboxing itu juga, kita telah melihat bahawa bersama-sama dengan PS4 Slim itu, ia bakal didatangkan dengan controller DualShock 4 serba baru.
Terkini, menurut laporan MCVUK, DualShock 4 dan controller PlayStation Move versi baru telah ditemui di sebuah laman agensi pensijilan Indonesia. Ia telah ditemui oleh pengguna orangpelupa dan dinaikkan di forum Beyond3D.
Permohonan pensijilan tersebut boleh dilihat di link DualShock 4 dan PlayStation Move.

Adakah DualShock terbaru itu adalah versi yang sama seperti yang terdapat dalam video unboxing PS4 Slim tempoh hari? Atau adakah ia DualShock 4 lain yang didatangkan bersama PS Neo pula nanti?
Sama-sama kita nantikan dalam acara pada 8 September ini di New York – di mana Sony dijangka bakal memperkenalkan PS4 Slim dan PS Neo buat pertama kali kepada umum.


Tarikh Pelancaran Days Gone Diumumkan, Saksikan Trailer Terbaru Yang Lebih Banyak Aksi Menggerunkan

Satu game baru untuk korang nikmati awal tahun hadapan.

Sempena dengan countdown menjelang sidang media PlayStation di E3 2018, Sony telah mendedahkan info untuk hari kedua, iaitu mengumumkan tarikh pelancaran Days Gone.
Days Gone akan dilancarkan eksklusif untuk PS4 pada 22 Februari 2019.
Mereka juga telah mengeluarkan sebuah video trailer baru bagi bersempena pendedahkan tarikh pelancaran ini. Trailer kali ini memaparkan lebih banyak aksi-aksi yang menggerunkan, zombi yang lebih ganas dan macam-macam lagi.
Korang boleh saksikan trailer ini di bawah:


14 Video Games Yang Bakal Menggegar November 2017!

Apa? Kita dah sampai ke bulan kedua terakhir untuk tahun 2017?! Cepat betul masa berlalu, kan? Jom kita tengok apa game-game menarik yang akan dilancarkan pada November ini!
Call of Duty: WWII (PS4, PC, XBO) – 3 November

Setelah beberapa siri sebelum menyajikan latar belakang futuristik, siri shooter popular ini akan kembali kepada “akarnya”. Call of Duty: WWII, seperti tertera dalam judulnya, akan membawa kita kembali ke era Perang Dunia Kedua, menceritakan pelbagai kisah yang tidak pernah kita tahu tentang askar-askar semasa peperangan yang amat dahsyat ini.
Bagi korang yang akan bermain game ini di PC, korang boleh ketahui keperluan spesifikasinya di sini.
Nioh: Complete Edition (PC) – 7 November

Nioh telah dilancarkan secara eksklusif di PS4 pada Februari lalu. Pada awal Oktober ini, Team Ninja telah mengumumkan bahawa game ini akan dilancarkan di PC pada 7 November, berserta semua DLC lengkap disediakan.
Jom baca review kami di sini.
Sonic Forces (Switch, PS4, PC, XBO) – 7 November

Sonic Forces merupakan sebuah game bergenre platform yang dibangunkan oleh Sonic Team. Game ini akan membawa Sonic the Hedgehog sebagai salah seorang ahli yang menentang Doctor Eggman, yang mana dia telah mengambil alih dunia ini dengan pertolongan bala tentera robotnya dan seorang penjahat baru penuh misteri bernama Infinite.
Doom (Switch) – 10 November

Game shooter yang menampillkan elemen kejahatan, unsur syaitan dan neraka ini telah dikeluarkan di PC, PS4 dan Xbox One pada Mei tahun lalu. Terbaru, id Software telah meluaskan lagi platform yang boleh bermain game ini ke Nintendo Switch pula.
Korang boleh baca review kami di sini.
Mario Party: The Top 100 (3DS) – 10 November

Francais Mario Party bermula pada tahun 1998, dan siri terbarunya, Mario Party 10 telah dikeluarkan pada tahun 2015. Mario Party: The Top 100 akan mengumpulkan 100 minigame daripada 10 siri game Mario Party yang pernah dikeluarkan.
Need for Speed Payback (PS4, PC, XBO) – 10 November

Siri Need for Speed akan kembali menggegarkan jiwa-jiwa racing dalam diri korang. Kali ini, kisahnya akan membawakan kita untuk bermain dengan tiga watak utama, iaitu Tyler, Mac dan Jess.
Korang boleh lihat senarai penuh 74 buah kereta yang akan ditampilkan ke dalam Need for Speed Payback di sini.
L.A. Noire (Switch, PS4, XBO) – 14 November
https://www.youtube.com/watch?v=3GPYi27Swsk
Beberapa hari lalu, Rockstar baru sahaja mengeluarkan trailer versi remastered untuk L.A. Noire. Kalau dulu ia telah dikeluarkan di PS3, Xbox 360 dan PC pada tahun 2011, ia kini akan dilancarkan pula di PS4, Xbox One dan Nintendo Switch pada November ini.
Antara penambahbaikan yang akan ditampilkan ke dalam versi remastered ini adalah game asal, semua kandungan DLC, memperbaiki grafik seperti pencahayaan dan awan, sudut kamera sinematik dan tekstur resolusi tinggi.
Lego Marvel Super Heroes 2 (Switch, PS4, PC, XBO) – 14 November

Antara lokasi yang akan ditampilkan dalam Lego Marvel Super Heroes 2 nanti adalah bandar New York pada tahun 2099, Mesir purba dan Old West, bersama-sama dengan lokasi dalam Marvel Comics seperti Sakaar, tempat dalam kisah Planet Hulk.
Pemain berpeluang untuk bermain sebagai Spider-Man 2099, Cowboy Captain America, Thor, Hulk, Black Panther, Captain Marvel, Doctor Strange, Green Goblin dan Guardians of the Galaxy.
Pokémon Ultra Sun and Ultra Moon (3DS) – 17 November

Game ini akan membawa pemain kembali ke rantau tropikal, yang mana sebelum ini telah kehilangan cahayanya. Raksasa legenda misteri, Necrozma dikatakan ada kaitan dengan Ultra Beasts. Ia bergantung kepada Pokemon trainer untuk membantu mengembalikan rantau itu kepada asalnya.
Star Wars Battlefront II (PS4, PC, XBO) – 17 November

Jika ditanya kepada kami, apakah tarikan paling utama Star Wars Battlefront II pada kali ini – ia adalah story mode yang akan dtampilkan. Mengapa? Sebab kisah yang akan diceritakan melalui game ini adalah kisah yang canon atau kisah yang rasmi dalam universe Star Wars. Ia akan menghubungkan dua trilogi, iaitu antara episod 6: Return of the Jedi dengan episod 7: The Force Awakens.
Kemusnahan Death Star II membawa kepada kematian Emperor – meledakkan satu peperangan baru terhadap The Rebellion. Untuk Battlefront II, korang sebagai Commander Iden Versio harus membawa misi daripada Emperor bagi menjatuhkan harapan seluruh The Rebellion, dan korang boleh saksikan trailer kepada kisah ini di sini.
The Elder Scrolls 5: Skyrim (Switch) – 17 November
https://www.youtube.com/watch?v=_7980ZPK8Dg
Game ini bagi versi Nintendo Switch akan memasukkan fungsi gameplay serba baru seperti kawalan pergerakan untuk kombat dan lockpicking, pakaian dan gear daripada The Legend of Zelda. Hapuskan musuh dengan Master Sword, lindungi diri dengan Hylian Shield atau kelihatan segak dalam Champion’s Tunic.
The Sims 4 (PS4, XBO) – 17 November

Game simulasi kehidupan ini akan kembali untuk menggegarkan PS4 dan Xbox One pula setelah ia dilancarkan di platform PC pada tahun 2014.
This Sims 4 akan menyajikan kemaskini berkala dan kandungan tambahan selepas ia dilancarkan, kata EA.
The Inpatient (PlayStation VR) – 21 November

Daripada studio Supermassive Games yang membawa Until Dawn: Rush of Blood, sebuah game VR yang menyeramkan – kini korang terikat duduk di atas kerusi hospital sakit jiwa.
Suasana yang suram di dalam hospital ini yang kelihatan seperti era 40/50-an. Korang cuba melarikan diri daripada menjadi lagi terseksa duduk di hospital Blackwood Sanatorium dan di-brainwash. Korang terjaga dengan baik di situ walaupun korang tahu, ada yang tidak kena dengan tempat tersebut… ataupun, memang ada benda tak kena dengan korang?
Resident Evil Revelations (Switch) – 28 November
https://www.youtube.com/watch?v=W8svXi2RJhM
Versi Nintendo Switch untuk Resident Evil Revelations dan Resident Evil Revelations 2 akan menampilkan beberapa minigame yang eksklusif untuk platform ini. Salah satu daripada minigame itu adalah Ghouls ‘n Homunculi.

14 game ini adalah apa yang kami rasakan menarik. Ada apa-apa game menarik lain yang kami tertinggal? Kongsikan game yang korang berminat untuk dapatkan pada November ini dengan kami di ruangan komen.


9 Langkah Mudah Memasukkan Patch Ke Dalam PES 2017 Di PS4

Memasukkan Patch ke dalam PES 2017 tidaklah sesukar ketika PES 2016 dahulu. Kini, ia lebih mudah dan pantas!

Siri PES sememangnya terkenal dengan game-nya yang “tidak lengkap” dengan ketiadaan lesen untuk kelab-kelab ternama. Namun, dengan memiliki komuniti yang sangat membantu, pelbagai cara telah dilakukan Konami bagi memudahkan para pemain menikmati jersi dan logo yang “rasmi”.
Tanpa membuang masa, jom kita tengok macam mana ingin memasukkan Patch Option File ke dalam PES 2017 di PlayStation 4:
1. Muat turun Patch. (Link telah disediakan di bawah)
2. Extract folder yang telah dimuat turun itu. Jangan ubah apa-apa terhadap fail-fail yang terdapat dalam Patch tersebut.
3. Sediakan satu USB drive yang mempunyai format FAT32. PS4 tidak akan membaca USB drive yang menggunakan format lain.
4. Create satu folder yang bernama WEPES di dalam USB drive tersebut.
5. Masukkan kesemua Patch yang telah dimuat turun tersebut ke dalam folder WEPES itu.
6. Cucuk USB drive itu ke PS4.
7. Buka PES 2017. Pergi ke Main Menu > Extras > Edit > Data Management > Import/Export > Import Teams > Klik USB drive yang telah anda cucuk ke PS4.
8. Klik SELECT ALL untuk tick semua kotak yang ada. (Untuk pengguna Mac, terdapat fail yang bermula dengan “_”. Anda hanya perlu ambil fail yang tidak bermula dengan “_”)
9. Biar ia import kesemua fail. Ia mungkin mengambil masa yang agak lama bergantung kepada berapa banyak kelab yang anda import.
Maka siaplah sesi memasukkan Patch ke dalam PES 2017!

Link Untuk Muat Turun Patch
Secara peribadi, penulis gemarkan Patch yang disediakan oleh PES Universe dan PES World kerana kualiti rekaan yang mereka tampilkan. Anda boleh muat turun Patch tersebut di sini:

PES Universe
PES World

Buat masa ini, kedua-dua PES Universe dan PES World belum lagi menyediakan Patch untuk pasukan-pasukan Bundesliga. Mereka, setakat artikel ini ditulis, hanya telah menyediakan Premier League, La Liga, Serie A, dan Sky BET Championship.
Anda boleh ambil Patch untuk Bundesliga dari sumber-sumber yang lain, namun ia mungkin tidak memiliki kualiti setinggi PES Universe dan PES World.
[KEMASKINI]: PES Universe telah mengeluarkan Patch untuk Bundesliga. Link adalah sama seperti yang diletakkan di atas.

Cara Edit Liga Yang Tidak Rasmi
Untuk Patch nama, jersi, dan logo pasukan, ia membenarkan kita untuk import dan secara automatik ia akan aplikasikan kepada pasukan yang sepatutnya. Namun, untuk nama dan logo liga-liga (Competitions) yang tidak rasmi, ia memerlukan kita untuk meng-edit-nya secara manual.
Ini adalah caranya:
1. Muat turun logo-logo liga di sini.
2. Pergi ke Main Menu > Extras > Edit > Data Management > Import/Export > Import Images > Competition Emblems.
3. Pilih logo untuk setiap liga yang ingin anda edit.
4. Selepas habis Import, pergi semula ke Edit > Competitions.
5. Pilih liga yang ingin anda edit. Tukar nama dan emblem (logo) secara manual.

Untuk mendapatkan gambaran yang lebih jelas, anda boleh tonton video tutorial ini:

 JomBaca: PES 2017: Boleh Beli or Boleh Blah!?


Ini 10 Game Mobile Paling Banyak Dimuat-Turun, Paling Banyak Dibelanjakan Sepanjang Dekad Ini

Selang beberapa hari lagi, kita bukan sahaja akan masuk ke tahun baharu, tapi juga membuka tirai dekad yang baharu. Untuk menutup dekad ini, jom kita lihat apakah game mobile paling popular sepanjang dekad ini.
Menurut data yang dikeluarkan oleh App Annie, ada dua jenis carta yang boleh kita lihat tentang apakah game mobile paling popular sepanjang dekad ini, data yang dikumpul dari kedua-dua iOS dan Android.
Pertama, mereka telah mengeluarkan carta 10 game mobile paling banyak dimuat-turun, yang mana Subway Surfers, Candy Crush Saga dan Temple Run 2 masing-masing menduduki tangga teratas.

Kedua, mereka mengeluarkan carta 10 game mobile paling dibelanjakan oleh pengguna (microtransactions), yang mana ia didominasi oleh Clash of Clans, Monster Strike, dan Candy Crush Saga.

Game yang paling banyak korang mainkan ada dalam carta di atas? Berapa banyak yang korang dah laburkan dalam game ini?


Gamers Hideout Tampil Beri Kenyataan, Mohon Maaf Kepada Mangsa Tuduhan, Staf Bakal Diberi Hukuman Keras

Sejak beberapa hari yang lalu, scene gaming tempatan telah dikejutkan dengan sebuah insiden yang melibatkan antara kedai video game terbesar negara, Gamers Hideout.

Semalam, kami telah melaporkan apa yang telah berlaku antara pihak Gamers Hideout dengan salah seorang pelanggan mereka. Anda boleh bacanya di sini.
Terkini, kedai game terkemuka itu telah tampil memberikan kenyataan rasmi mereka di laman Facebook. Pihak Gamers Hideout telah memohon maaf secara terbuka dan menghubungi mangsa tuduhan, Holy Chit (bukan nama sebenar) secara peribadi bagi menyampaikan permohonan maaf mereka.
Kata mereka, pihaknya mendiamkan diri sepanjang hujung minggu dan pada hari Isnin (20/3/2017) bukan kerana mereka terjejas terhadap isu ini, sebaliknya mereka sedang menyiasat dengan lebih teliti tentang insiden ini.
Setelah meneliti perkara ini dengan mendalam, mereka mengakui kesilapan mereka dalam menghukum sesuatu tanpa usul periksa terlebih dulu, dan mereka kecewa terhadap tindakan mereka sehingga menjejaskan pengalaman pelanggan mereka.
Memberikan komen tentang beberapa staf mereka yang memuatnaik gambar yang sangat tidak profesional, di mana staf tersebut telah mengeluarkan kata-kata yang cukup tidak menyenangkan kepada para pelanggan mereka, ini kata Gamers Hideout:
“Kami juga telah menyedari tentang staf kami yang memuatnaik respon yang tidak sihat di media sosial, yang mana ia telah membuatkan keadaan bertambah teruk. Bagi menjelaskan kepada umum, kami sentiasa tidak menggalakkan mengeluarkan pandangan peribadi terhadap pelanggan kami dan mereka tidak sepatutnya mengeluarkan komen atau memberi respon bagi pihak syarikat. Tindakan tersebut adalah sangat tidak matang dan staf kami akan bertanggungjawab sepenuhnya dan menjawab kepada pihak pengurusan. Mereka telah diuruskan dengan keras apabila kami memandang perkara ini dengan serius.”
Mereka juga menafikan sebarang tindakan menggodam yang dilakukan terhadap akaun Facebook Holy Chit. Kata mereka, pihaknya tidak berupaya untuk melakukan tindakan yang “high-tech” seperti itu, dan mereka berharap bahawa akaun tersebut akan pulih seperti sedia kala.
Di samping itu, pihak Gamers Hideout turut menyatakan kekesalan kepada sesetengah pihak yang memainkan isu perkauman apabila memberikan pandangan terhadap insiden ini, yang mungkin kata mereka, sengaja dimainkan bagi memburukkan nama mereka.
Anda boleh baca kenyataan rasmi Gamers Hideout di sini.
[su_custom_gallery source=”media: 27280,27281″ title=”never”]
Berkata di laman Twitternya, Holy Chit telah mengucapkan terima kasih kepada pihak Gamers Hideout dalam menjelaskan perkara ini.
https://twitter.com/HolyChitMsia/status/844048491227750400


The Division: Grafik Buruk!? Ubisoft Kembali Dengan Screenshot 4K!

Nampaknya screenshot yang tidak menyerupai demo E3 2015 adalah untuk console. PC akan support resolusi 4K!
Ubisoft telah memberikan screenshot bagi game terkini mereka The Division untuk PC bagi menenangkan komuniti online!

Bagi mereka yang bermain di PC, mereka diberi pilihan seperti:

Mengubahsuai user interface
In-game text chat
Setting grafik diubah kepada maksimum.
Menggunakan 2 atau lebih GPU untuk pemproseskan grafik
Resolusi dari 1080p hingga 4k
HBAO+ bagi pencahayaan yang realistik

Berikut adalah spesifikasi bagi mereka yang ingin bermain di PC
Spesifikasi minimum
Supported OS: Windows 7, Windows 8.1, Windows 10 (64-bit versions only).
Processor: Intel Core i5-2400 | AMD FX-6100, or better.
RAM: 6GB
Video Card: NVIDIA GeForce GTX 560 with 2 GB VRAM (current equivalent NVIDIA GeForce GTX 760) | AMD Radeon HD 7770 with 2 GB VRAM, or better.
Notebook support: Laptop models of these desktop cards may work as long as they are on-par in terms of performance with at least the minimum configuration.
DirectX: Version 11
Hard Drive Space: 40 GB available space.
Spesifikasi yang digalakkan
Supported OS: Windows 7, Windows 8.1, Windows 10 (64-bit versions only)
Processor: Intel Core i7-3770 | AMD FX-8350, or better.
RAM: 8GB
Video Card: NVIDIA GeForce GTX 970 | AMD Radeon R9 290, or better.
Notebook support: Laptop models of these desktop cards may work as long as they are on-par in terms of performance with at least the minimum configuration.
DirectX: Version 11
Hard Drive Space: 40 GB available space.


Steam Community Telah Disekat Di China

China telah menyekat beberapa perkhidmatan Steam yang bergantung kepada sebahagian daripada perkhidmatan komuniti.
Ini termasuklah halaman utama Steam Community yang menyediakan forum untuk setiap game dan beberapa ciri-ciri yang berkaitan seperti inventori pengguna dan halaman profil. Ini juga termasuklah sekali dengan bahagian achievements, dan semua yang berkaitan dengan interaksi sosial. Menurut Great Fire, menerusi ValveTime, sekatan telah memberi kesan sejak hari Jumaat.
Bahagian-bahagian lain di Steam masih lagi kekal. Pemain dari negara China masih boleh bermain game yang mereka sudah miliki dan juga boleh terus membeli game baru. Tapi halaman hab untuk permainan tidak akan dipaparkan untuk mereka.

Seperti yang kita sudah lihat dalam kes PUBG, segala produk buatan negara asing yang terlalu besar atau telah direplikat oleh syarikat-syarikat tempatan, memaksanya keluar dari negara atau China akan menyekat dan hanya akan membenarkan ia masuk kembali jika pencipta mengikut cara mereka. PUBG telah menerima ugutan sebegini semasa permainannya hampir disekat sehinggalah PUBG Corp menandatangani perjanjian dengan syarikat konglomerat Cina, Tencent untuk mengubahsuai game tersebut.
Steam juga mempunyai pesaing di negara China iaitu Tencent’s WeGame.


Gambar Devkit PS5 Telah Tersebar Di Internet, Kini Kita Tahu Kenapa Ia Berbentuk “V”

Bulan Ogos lalu, kita telah dapat melihat illustrasi rekaan fizikal kit pembangunan (devkit) untuk PlayStation 5.
Terbaru, kita akhirnya dapat melihat sendiri rupa sebenar devkit ini. Gambar itu telah dimuatnaik oleh @Alcoholikaust di Twitter dan dilaporkan oleh Eurogamer — mempamerkan dua buah devkit PS5 bersebelahan, kedua-duanya menampakkan bentuk “V” yang pernah kita dalam illustrasi sebelum ini.
https://twitter.com/Alcoholikaust/status/1200796076535623681?s=20
Editor untuk The Verge, Tom Warren pula telah memetik tweet tersebut dengan mengesahkan ia adalah gambar devkit PS5 yang sahih. Beliau menjelaskan lagi bahawa bentuk “V” yang direka itu adalah supaya ia mudah untuk ditindan antara satu sama lain kerana para pembangun selalunya memerlukan beberapa konsol untuk melakukan percubaan-percubaan yang berat. Penyejukan akan dioptimakan untuk menolak udara keluar dari bahagian tepi dan tengah.
https://twitter.com/tomwarren/status/1200819299138592774?s=20
Bagi korang yang tidak tahu, devkit merupakan konsol awal yang diberikan kepada pembangun-pembangun game bagi mempersiapkan game mereka agar dapat dibangunkan dan dikeluarkan apabila PS5 dilancarkan kelak. Disebabkan pembangunan game semestinya mengambil masa yang lama sehingga beberapa tahun, rekaan fizikal akhir sesuatu konsol itu masih belum dimuktamadkan.
Jadi, korang tidak perlulah risau melihat devkit PS5 ini yang ‘buruk’, kerana ia bukan rekaan fizikal yang akan dibawa ke pasaran umum untuk dijual kepada pengguna akhir.
PlayStation 5 dijadualkan akan dilancarkan pada penghujung tahun 2020.


Dragon Ball Xenoverse 2: Pengembaraan Masa Dalam Melindungi Sejarah Mutiara Naga?

Berita gembira buat peminat komik bersiri Dragon Ball terutamanya mereka yang memiliki konsol PlayStation 4 dan Xbox One serta PC.

Sekuel terbaru Dragon Ball XenoVerse iaitu Dragon Ball XenoVerse 2 akan berada di pasaran pada tahun ini. Berita gembira ini diumumkan sendiri oleh Bandai Namco hari ini.
Developer game ini iaitu Dimps akan membuat pembaharuan di dalam Dragon Ball XenoVerse 2 kali ini dengan menambahkan kualiti grafik serta meluaskan lagi jalan cerita di dalam game ini nanti.
Trailer annoucement terbaru juga telah pun keluar dan sebarang info lanjut akan dapat kita saksikan pada E3 akan datang.
Jom layan trailer Dragon Ball XenoVerse 2 ini:

ADIOS!!


Sebanyak 3 Juta Dark Souls III Berjaya Dipasarkan!

Nampaknya penutup siri Dark Souls mendapat sambutan hangat. Calon GOTY?
Dalam sidang akhbar oleh Bandai Namco, sebanyak 3 juta unit Dark Souls III berjaya dipasarkan. Dari jumlah tersebut, sebanyak 500,000 adalah untuk Jepun dan Asia dan baki untuk pasaran Amerika dan Eropah.
Hidetaka Miyazaki iaitu presiden studo FromSoftware telah memberi kata putus bahawa Dark Souls III merupakan penutup kepada siri tersebut. FromSoftware dilaporkan telah pun memulakan langkah dalam pembuatan siri yang baru.
Baca review kami mengenai Dark Souls 3 dalam siri Boleh Beli or Boleh Blah!?
Tak puas dengan dunia Dark Souls? Cuba dapatkan komik Dark Souls yang dilukis oleh artis dari Malaysia ini!


CEO Kata Ubisoft Mampu Kekal Bebas, Tapi Sedia Mempertimbang Pengambil-Alihan Jika Ada

Setelah melihat dua syarikat gergasi gaming, Microsoft dan Sony begitu rancak mengambil-alih beberapa studio besar, ramai yang sudah mula berteka-teki, studio mana pula seterusnya.
JomBaca: Ini Sesuatu Di Luar Jangkaan – Microsoft Umum Beli Activision Blizzard
JomBaca: Sony Ambil-Alih Bungie Dengan Nilai RM15.07 Bilion, Akan Mempercepat Produksi Siri TV/Filem Destiny
Antara studio yang paling hangat disebut-disebut dan paling realistik untuk diambil-alih ketika ini adalah Ubisoft. Kini, CEO Ubisoft, Yves Guillemot telah memberi respon terhadap perkara ini.
Dalam laporan kewangan terbaharu syarikat itu, lapor GamesRadar, Guillemot menyatakan yang Ubisoft memiliki segala kelengkapan dan sumber untuk terus kekal bebas, namun bersedia untuk mempertimbangkan sebarang tawaran pengambil-alihan daripada mana-mana syarikat, sekiranya ada — sekaligus mengesahkan yang mereka belum lagi menerima sebarang tawaran.
“Kami sentiasa melakukan keputusan-keputusan kami berdasarkan kepentingan para pemegang taruh kami, iaitu para pekerja, pemain, dan pemegang saham kami,” ujar Guillemot.
“Ubisoft mampu kekal bebas. Kami memiliki bakat, skala industri, dan portfolio IP popular yang besar seperti yang kamu dapat lihat dalam siaran akhbar. IP-IP kami dicari oleh pemain-pemain global terbesar dalam hiburan dan teknologi. Tambahan lagi, kalau ada tawaran untuk membeli kami, para lembaga pengarah akan memperhalusinya mengikut kepentingan semua pemegang taruh.”
Apabila diajukan soalan mengapa Ubisoft masih belum menerima sebarang tawaran pengambil-alihan, beliau menjawab, “kami tidak akan berspekulasi tentang mengapa orang tidak melakukan sebarang tawaran.”
Sekiranya berpeluang, korang mahu saksikan Ubisoft diambil-alih oleh syarikat mana? Microsoft atau Sony? Atau ada syarikat lain yang korang rasa lebih sesuai?


Pokemon Let’s Go! Info Gameplay, Beli PokeBall Plus Dan Bawa Mew Balik Rumah!

Tak sangka Nintendo berjaya membuat game diinspirasi Pokemon Yellow dengan mekanik Pokemon Go tetapi tetap mempunyai ciri ciri nostalgic sesuai untuk pemain lama dan baru.

Antara mekanik yang kita boleh pelajari dari gameplay Pokemon Let’s Go! (PLG) lebih dekat dengan Pokemon Yellow tetapi dengan cara penangkapan Pokemon Go.

Menangkap Pokemon akan memberi EXP sama rata kepada semua di dalam parti. Lagi besar Pokemon di tangkap, lagi banyak EXP didapati
Saiz Pokemon boleh dilihati dengan warna aura. Merah lebih besar dari biasa, Biru lebih kecil

Caterpire bersembunyi beraura biru

Pokemon partner korang (Pikachu/Eevee) tidak boleh evolve dan masuk Pokeball
Pokemon partner juga akan goyang-goyang ekornya apabila ada barang tersembunyi di persekitaran. Lagi dekat korang dengan barang tu, lagi kencang ekor akan goyang.

Pikachu menggunakan Tail Whip! *goyang goyang bontot*

Setiap Pokemon hanya boleh menggunakan 4 moves. Move baru harus diganti. Move dikod dengan warna mengikut element jenis move (fight, grass, etc)
CP (Combat Power) akan menunjukkan keseluruhan kekuatan pokemon
Pokemon boleh menjadi lebih kuat dengan memakan candies
Candy boleh diperolehi dengan menghantar Pokemon ke Professor Oak untuk mendapatkan candy
Menggantikan Double Kick ke atas Tail Whip
Menggunakan satu joycon sahaja untuk satu pemain. Member boleh join dengan mengocak joy-con lagi satu.
Menangkap Pokemon bersama sama akan memberi extra point bonus untuk EXP.
Pokemon yang berasal dari Kanto (Original 151) dalam Pokemon GO, boleh dimasukkan ke GO Park di dalam PLG.
Wild Pokemon battles masih ada, cuma di dalam PLG boleh nampak Pokemon tersebut merayap di dalam lalang atau gua. *avooiiiidd*

Brock, ketua Gym Pewter

Untuk melawan Gym leader, harus ada Pokemon yang efektif terhadap jenis pokemon di Gym tersebut (contoh, Pewter Gym adalah Rock type, Pokemon Grass atau Water harus berada di dalam parti)
Tak boleh avoid trainer battle di dalam Gym
Gym battles (lawan ketua Gym) hanya boleh berlawan seorang

Side Quest menjaga Slowpoke. Mak Slowpoke bagi barang power okeeeh

Side quest memberi barangan yang jarang diperolehi
Boleh berlawan dengan member online atau local sama ada Single atau Double Battle
Switch Online subscription harus dilanggani untuk trade dan berlawan online

Apabila korang membeli PokeBall Plus, korang akan mendapat Mew sekali. So korang boleh dengar Mew berbunyi dan goyang goyang dalam Pokeball.
PokeBall Pus boleh digunakan untuk menggantikan Pokemon GO Plus untuk bermain Pokemon GO
PokeBall Plus sahaja akan dijual pada harga $59.90 (RM 260 +/-) dimana bundle bersama PLG adalah $99.90 (RM 420 +/-)


PlayStation VR Berjaya Terjual Lebih Daripada 1 Juta Di Seluruh Dunia!

PlayStation VR terjual sebanyak lebih daripada 900,000 unit pada 19 Februari tahun ini.

Satu peningkatan mendadak daripada jangkaan Sony apabila mereka mensasarkan jualan PSVR pada 1 juta unit dalam masa 6 bulan sejak 916,000 unit terjual pada Februari lepas tetapi PSVR berjaya mencapai sasaran tidak sampai 4 bulan.

Bercakap kepada Time, Ketua Pembangunan Game Sony, Shawn Layden berkongsi tentang kejayaan jualan hangat PSVR. Layden berkata “PSVR ini kita tidak dilihat sebagai untuk mengikut trend tetapi ini adalah satu medium baru bukan sahaja untuk gaming tetapi untuk hiburan non-gaming juga”.
Bercakap tentang keupayaan PlayStation VR untuk hiburan lain, Layden menekankan lebih tentang pengalaman VR non-gaming seperti menjemput orang-orang Hollywood, muzium seperti Smithsonian dan juga menguji keupayaan teknologi VR seperti membantu pendorongan jet di NASA.
Setelah menguasai pasaran VR, Sony juga berhasrat untuk memberikan peningkatan terhadap PSVR seperti headset wireless atau headset lebih ringan untuk meluaskan lagi potensi jualan serta mengeluarkan produk yang dapat mencapai lebih ramai orang.
Dengan pelbagai jenis game dikeluarkan untuk PSVR termasuk eksklusif untuk PSVR seperti Batman: Arkham, Resident Evil 7 dan juga siri Summer Lesson serta pelbagai game lagi akan dibangunkan untuk PSVR, adakah ini akan mendorong anda memiliki PSVR atau anda sudah menjadi pemilik PSVR? Kongsikan pendapat anda!


PlayStation 4.5 Benar-Benar Wujud Tapi Tidak Akan Muncul Di E3 2016!

Nampaknya ura-ura yang Sony sedang membangunkan PlayStation Neo atau PS4.5 adalah benar sama sekali!

Seperti yang telah kami tulis dalam artikel sebelum ini, akhirnya Sony telah mengakui kewujudan PS4.5 dalam temubual oleh Financial Times bersama Andrew House selaku CEO bagi Sony Interactive Entertainment. Namun begitu, beliau turut menyatakan bahawa PlayStation model baru yang juga dikenali sebagai Neo ini tidak akan menemui peminat di E3 2016 nanti.
Finantial Times juga telah menyatakan bahawa konsol terbaru ini bakal mempunyai resolusi setinggi 4k. Andrew House turut menyatakan majoriti games akan terus memberikan support kepada PS4 dan juga PS4.5. Namun begitu, tiada pengulasan contoh-contoh game yang bakal diterbitkan untuk PlayStation terbaru ini.

PS Neo dikatakan bakal memberi pemain kelebihan dalam fideliti visual yang lebih tinggi daripada PlayStation 4. Namun begitu, pemain antara dua sistem ini akan berinteraksi dalam satu enviroment yang sama bagi mengelakkan pemecahan user base.
Berikut adalah perbandingan antara PlayStation NEO dan PlayStation 4.

PlayStation NEO
PlayStation 4

CPU
8 Jaguar Cores pada 2.1 GHz
8 Jaguar Cores pada 1.6 GHz

GPU
AMD GCN, 36 CUs pada 911 MHz
AMD GCN, 18 CUs pada 800 MHz

RAM
8 GB GDDR5, 218 GB/s
8 GB GDDR5, 176 GB/s


Sony Sedang Bikin 10 Siri TV/Filem Berdasarkan Game Eksklusif PlayStation

Sony Pictures telah mendedahkan bahawa mereka kini sedang menerbitkan tiga filem dan tujuh siri televisyen berdasarkan game-game eksklusif PlayStation.
Berita ini didedahkan oleh CEO syarikat tersebut, Tony Vinciquerra ketika bercakap kepada CNBC.
Walaupun tidak menyatakan game manakah yang sedang diadaptasi itu, Vinciquerra berkata yang beberapa divisi Sony sedang bekerjasama dengan erat untuk membikin kandungan-kandungan tersebut.
Buat masa ini, filem yang kita tahu Sony Pictures sedang terbitkan ialah adaptasi Uncharted yang dibintangi Tom Holland. Kita belum pasti sama ada tiga buah filem yang disebutkan beliau itu termasuk filem Monster Hunter yang sudah mula ditayangkan pada awal bulan ini, kerana secara teknikalnya Monster Hunter merupakan francais milik Capcom yang turut boleh dimainkan di platform lain, bukannya IP PlayStation.
Untuk siri televisyen pula, projek yang sudah diumumkan setakat ini ialah The Last of Us, iaitu terbitan bersama antara Sony dengan HBO. Selain itu, Sony juga bakal menerbitkan live-action Final Fantasy XIV, terbitan bersama Hivemind Productions yang diumumkan pada pertengahan tahun lalu.
JomBaca: Siri TV The Last of Us Diberi Lampu Hijau Oleh HBO Untuk Teruskan Produksi
Apa agaknya game lain yang bakal diadaptasi ke siri televisyen dan filem oleh Sony? Sama-sama kita nantikan.


Koleksi Game Segera PlayStation Plus Untuk April 2017

Pada bulan April, PlayStation Asia menawarkan game percuma khas bagi pelanggan PS Plus bermula dari 6 April sehingga 7 Mei.

Inilah enam game percuma menarik eksklusif untuk pelanggan PS+ Asia (R3):
Life is Strange Complete Season (PS4)

Pernah tak anda membuat satu kesilapan besar dan berharap anda boleh putarkan balik waktu supaya kesilapan itu tidak pernah terjadi? Game ini mengisahkan seorang pelajar sekolah di Arcadia Bay, Max Caulfield yang mempunyai kuasa mengawal masa. Hati-hati kerana setiap putaran masa akan mempengaruhi jalan cerita Max.
Drawn to Death (PS4)

Adakah anda seseorang yang suka membayangkan lukisan conteng-conteng di buku sekolah anda menjadi realiti? Drawn to Death membolehkan anda memilih karakter contengan dilengkapi dengan pelbagai skil bersama senjata tersendiri dan berentap dengan 4 pemain lain (multiplayer).
10 Second Ninja X (PS4, PS Vita)

Dalam game side-scrolling platformer ini, anda mestilah mengharungi halangan sepantas ninja iaitu dalam masa 10 saat sahaja!
Lumo (PS4, PS Vita)

Alamilah game puzzle klasik berbentuk isometrik dan selesaikan pelbagai puzzle yang menarik dan juga menyeronokkan.
Under Night In-Birth Exe:Late (PS3)

Under Night In-Birth Exe:Late merupakan antara game fighting popular di arked Jepun, kini muncul di PS3. Game ini dilengkapi dengan pelbagai mod seperti arcade mode, survival mode dan macam-macam lagi serta online multiplayer!
Earth Defense Force 4 (PS4)

Anda bermain sebagai tentera EDF dan anda ditugaskan untuk mengekang anasir-anasir luar sebelum mereka dapat menceroboh Bumi!
Belum sempat tengok dan download game percuma untuk bulan Mac 2017? Anda masih boleh lagi dapatkan koleksi game percuma Mac 2017 sehingga 6 April 2017.


2 Pemain PES Dari Malaysia Dan Indonesia Bakal Bawa Nama Asia Tenggara Ke Asia Regional Finals Di Jepun

Musim liga kompetitif online, PES League untuk rantau Asia Tenggara bagi PES 2017 telahpun tamat. Seperti yang dijanjikan, dua pemain dari Asia Tenggara akan membawa nama rantau ini ke Asia Regional Finals.
Yunan Akira (yunan_akira_ss) dari Indonesia telah berjaya menduduki tangga teratas dengan 150 mata selepas 50 perlawanan, manakala Abdul Razak Khairuddin (arkaaah) dari Malaysia pula mengumpulkan 144 mata.

Asia Regional Finals akan diadakan di Tokyo, Jepun pada 23 April 2017. Ia bakal mengumpulkan pemain-pemain terbaik dari negara-negara Asia lain seperti Hong Kong, Korea Selatan dan Jepun.
Hadiah kemenangan terkumpul di Asia Regional Finals adalah USD40,000! Dan semestinya 2 slot dari Asia Regional Finals ini akan ke World Finals yang akan diadakan di Cardiff, Wales – venue yang sama dengan perlawanan akhir UEFA Champions League musim 2016/17 kelak!
JomBaca: PES League SEA Finals Di Bandung, Indonesia Umumkan Tarikh Baru, Akan Diadakan Pada Mei 2017

JomGaming mengucapkan tahniah dan semoga berjaya kepada dua pemain Asia Tenggara ini, terutamanya Abdul Razak Khairuddin yang bakal membawa nama Malaysia di negara matahari terbit itu.
Malaysia Boleh!


Pemain Pokémon GO Lebih Bahagia Dan Peramah Menurut Kajian University of Wisconsin–Madison

Korang masih ingat Pokémon GO? Game yang menjadi kegilaan dunia bagi tahun 2016? Korang masih bermain game tersebut?

Kalau korang masih bermain Pokémon GO, tahniah! Menurut satu kertas kajian daripada University of Wisconsin–Madison, mereka mendapati pemain Pokémon GO termasuk korang adalah antara manusia paling bahagia dan peramah berbanding mereka yang tidak bermain Pokémon Go!

Di dalam kertas kajian bertajuk Pokémon GO as a Catalyst for Positive Life
Experiences / Pokémon GO Sebagai Pemangkin Kehidupan Positif tersebut, 399 responden warga AS dewasa antara umur 18 – 75 ditemuramah 3 minggu selepas Pokémon GO diterbitkan. Kajian tersebut mendapati game itu menghasilkan emosi positif dan nostalgia seperti perasaan bermain di luar rumah seperti waktu kanak-kanak.
Responden kajian tersebut juga didapati mempunyai kebarangkalian tinggi untuk berkawan baru ataupun menghubungi kawan lama – berbanding mereka yang tidak bermain Pokémon GO!
Umum mengetahui bahawa pemain Pokémon GO boleh menjadi lebih sihat kerana game itu memerlukan aktiviti berjalan/berlari dalam mencari Pokémon. Lebih menarik juga apabila mendapati Pokémon GO juga mempunyai kesan psikologi yang positif!


Nama Terry Crews Disenaraikan di IMDB Sebagai Pelakon Suara Doomfist! Ye Ke Ni?

Ada orang dah masukkan nama Terry Crews sebagai pelakon suara Doomfist ke dalam IMDB (Internet Movie Database)! Dan ianya kini telah dipadam – misteri sungguh!

Selepas dicadangkan Reddit sebagai pelakon paling sesuai untuk menyumbangkan suara kepada watak Overwatch Doomfist, dan Terry Crews sendiri menyatakan minat beliau sehingga melawat Blizzard dan mendapat sokongan Dwayne ‘The Rock’ Johnson, dan paling terbaru Terry Crews sendiri melakukan ujibakat dan bacaan skrip dialog bagi Doomfist – kerancakan peminat menginginkan Terry Crews menjadi Doomfist diteruskan semalam dengan kemasukan nama beliau sebagai pelakon suara Doomfist di dalam IMDB beliau.

Yang peliknya, nama beliau turut disenaraikan di bahagian pelakon suara bagi bahasa lain.

Bagaimanapun, pagi tadi, kami menyedari senarai tersebut telahpun hilang daripada laman IMDB beliau! Tiada pengumuman rasmi daripada team Overwatch dan Blizzard mengenai pengambilan Terry Crews untuk memainkan watak Doomfist. Senarai nama tersebut mungkin betul, mungkin bohong – sama-sama kita nantikan pengumuman rasmi!


Selamat Hari Malaysia: Ini 3 Game Terbaik Buatan Tempatan Yang Korang Boleh Main Sekarang

@jomgamingmy Jadi korang pernah tak main game keluaran Malaysia? Supportttt! #malaysia #malaysian #malaysiadihatiku #malaysiatiktok #gaming #jomgaming #pc #xbox #playstation #fyp ♬ original sound – jomgamingmy – jomgamingmy


Nintendo Umumkan Pokemon Sword & Pokemon Shield Bagi Switch!

Acara Nintendo Direct telah disiarkan semalam, dan Nintendo umumkan generasi terbaru bagi game Pokemon mereka!

Trailer bagi Pokemon Sword & Pokemon Shield di atas mengumumkan game-game yang akan dilancarkan bagi platform Nintendo Switch ini akan membawa korang ke dunia baru – Galar, dan memperkenalkan Pokemon-Pokemon starter baru; Grookey, Scorbunny dan Sobble.

Pembangunan Sword & Shield diketuai Shigeru Ohmori yang turut membangunkan Pokemon Sun/Moon – jadi bagi korang yang tertanya-tanya kenapa art directionnya kelihatan sama, inilah sebabnya.
Pokemon Sword & Pokemon Shield akan dilancarkan lewat tahun ini nanti tanpa sebarang tarikh spesifik diumumkan lagi.


Siri Gran Turismo Sedang Dipertimbang Untuk Dikeluarkan Ke Platform PC

Sejak beberapa tahun belakangan ini, kita telah menyaksikan beberapa game pihak-pertama terbitan Sony yang dilancarkan ke PC.
Walau bagaimanapun, ada satu francais tersohor PlayStation yang sehingga hari ini masih belum dibawakan ke platform PC — siri Gran Turismo.
Dalam satu temuramah bersama GT Planet, pencipta siri ini, Kazunori Yamauchi telah ditanyakan mengenai persoalan ini, dan nampaknya mereka sebenarnya sedang mempertimbangkan siri game simulasi perlumbaan itu untuk dibawa ke PC.
“Ya, saya fikir begitu,” jawab Yamauchi. “Gran Turismo merupakan game yang telah digilap dengan amat baik. Tidak banyak platform yang boleh memainkan game ini dalam 4K/60FPS secara natif, jadi satu cara untuk ia terjadi adalah dengan mengecilkan platform. Ia bukan satu subjek yang mudah, tetapi tentunya, kita sedang melihat dan mempertimbangkannya.”
Game terbaharu dari siri ini adalah Gran Turismo 7 yang boleh dimainkan di PS4 dan PS5.
JomBaca: Gran Turismo 7: Boleh Beli or Boleh Blah!?
Apa pula pandangan korang? Sudah tiba masanya untuk siri Gran Turismo dilancarkan ke PC?


Trailer Terbaru Sahkan Red Dead Redemption 2 Adalah Prekuel, Tarikh Pelancaran Masih Lagi Misteri

Seperti yang dijanjikan Rockstar minggu lalu, ini adalah trailer terbaru!

Rockstar telah mengeluarkan video trailer kedua untuk Red Dead Redemption 2. Kali ini, video yang diperlihatkan memaparkan kepada jalan ceritanya. Dan ianya telah mengesahkan bahawa game ini adalah prekuel kepada Red Dead Redemption.
Red Dead Redemption 2 akan mengisahkan seorang protagonis baru, bernama Arthur Morgan, seorang bekas ahli kumpulan Van der Linde yang tidak dikenali dari kurun ke-19. Terdapat beberapa rujukan yang boleh kita kaitkan dengan Red Dead Redemption apabila menyaksikan video ini, dan korang kena tontonnya sendiri.

Walau bagaimanapun, Rockstar masih lagi bermain-main dengan hati dan perasaan kita tentang tarikh pelancarannya. Mereka hanya menyatakan Red Dead Redemption 2 akan dikeluarkan pada musim bunga 2018 (sekitar Mac hingga Jun).
Red Dead Redemption 2 akan dilancarkan untuk PS4 dan Xbox One.
JomBaca: Take-Two Berkata GTA 5 Dan Red Dead Redemption 2 Tidak Akan Bersaing Semasa Sendiri


Saksikan Kapak Kratos Dalam God of War Terbaru Dibina Dalam Dunia Sebenar! Memang Mengerikan!

Dalam trailer pengumuman yang diumumkan di pentas Sony semasa E3 2016, Kratos bukan sahaja kelihatan meninggalkan latar belakang mitologi Yunani (Greek), malah turut menggunakan senjata yang baru.

Menggunakan senjata yang cukup popular dalam mitologi Norse, kapak yang digunakan dalam God of War terbaru ini cukup mengerikan. Namun apa yang lebih mengerikan? Apabila ia dibikin dalam dunia sebenar!
Sebuah siri di Youtube yang cukup popular dalam menghasilkan senjata-senjata tajam berbahaya, kini telah mengambil peluang untuk membikin kapak yang bakal digunakan Kratos kelak. Jom layan:

God of War akan dikeluarkan eksklusif di PlayStation 4 pada suatu tarikh yang belum diumumkan. Namun, terdapat khabar angin yang mengatakan ia akan dilancarkan pada akhir tahun ini.


ESL One Genting: Dua Fasa Untuk Malaysian Open Qualifiers Diumumkan

Adakah anda merupakan wakil pasukan Malaysia yang layak untuk bertarung bersama pasukan-pasukan terbaik dunia DotA 2?

Di ESL One Genting pada 2017 nanti, sebuah pasukan terbaik tanah air akan dipilih melalui Malaysian Open Qualifiers yang mana dua fasa akan berlangsung. Ia bakal memberi peluang terbuka kepada mana-mana pasukan di seluruh negara untuk mempamerkan bakat sebenar mereka.
Fasa pertama akan diadakan beberapa kelayakan local LAN dan/atau kelayakan online, yang akan menentukan 13 pasukan terbaik untuk dimasukkan ke fasa kedua. Di fasa kedua pula nanti, 3 pasukan jemputan akan menunggu 13 pasukan ini, seterusnya bertarung bagi menentukan hanya satu wakil negara akan layak ke acara utama ESL One Genting.
Fasa kedua ini bakal menampilkan format kumpulan ala GSL, seterusnya double elimination bracket. Lebih menarik, di kedua-dua fasa ini, bukan sahaja anda berpeluang untuk mewakili Malaysia, malah terdapat juga hadiah kemenangan berupa wang ringgit untuk anda rebutkan.
Jadi, apa yang anda tunggu lagi? Rebutkan peluang untuk menjadi pasukan DotA 2 terbaik Malaysia dan daftarkan pasukan anda di laman web ESL One Genting sekarang!


Double Dragon Kembali Ke Generasi Masakini Dengan Sentuhan Old School!

Dikenali sebagai Double Dragon IV, ia bakal tiba bulan hadapan untuk PC dan PS4.

Jelas mengekalkan tema grafik siri Double Dragon, peminat-peminat siri ini pasti berasa teruja melihat trailer terbaru ini. Sedikit hint telah diberikan melalui trailer ini yang memaparkan mode yang bakal tersedia iaitu 2P Duel, Japanese mode, dan ??? yang masih misteri.
Double Dragon IV bakal tiba untuk PC dan PS4 pada 30 Januari pada harga USD8 (~RM40) dan dibangunkan oleh Arc System Works, yang dikenali membangunkan francais Guilty Gear and BlazBlue.
Sumber dari Arc System Works.


Ibuki Si Gadis Ninja Kembali Ke Street Fighter V!

Seperti yang sudah dijangkakan, Ibuki akan kembali ke dunia Street Fighter dan kini semakin lincah dah merbahaya!
Buat masa ini, masih belum ada pengumuman bila DLC ini akan diterbitkan namun begitu, sudah pasti ia akan tiba tidak lama lagi. Berbanding dengan versi Street Fighter III: 3rd Strike dan Street Fighter IV, dapat dilihat bahawa versi kali ini mempunyai lebih banyak pilihan untuk mengelirukan lawan dan mewujudkan pelbagai serangan bercorak vortex.

Disamping dengan senjata ikonik beliau iaitu kunai, Ibuki kali ini dilengkapi dengan bom. Bam bam boom! Beberapa moveset kunai dapat dilihat telah diubah oleh pasukan developer dan penggunaan bom yang menarik untuk Ibuki. Dalam sesetengah combo, dapat dilihat bom digunakan untuk bounce watak lawan dari lantai ala Tekken.
Namun begitu, semua ini hanyalah jangkaan kerana moveset yang sebenar masih belum diketahui.


Roblox Untuk Platform PlayStation Sedang Dibangunkan

Roblox merupakan salah satu game paling popular di dunia. Antara faktor mengapa ia begitu popular adalah disebabkan ia merupakan game sandbox percuma yang boleh dimainkan di PC, Xbox dan mobile.
Di sebalik kemudahan akses dan popularitinya, Roblox masih belum boleh dimainkan di platform PlayStation. Situasi itu mungkin bakal berubah tidak lama lagi.
Roblox kini telah disahkan sedang dibangunkan untuk platform PlayStation. Perkara ini dapat diketahui melalui salah satu jawatan kosong yang sedang ditawarkan syarikat tersebut.
Di laman karier Roblox, jawatan ‘Senior Software Engineer, Playstation Console’ kini sedang dibuka untuk diisi mereka yang berkelayakan. Deskripsi untuk jawatan ini adalah “anda akan bantu membina dan menyokong enjin kami yang digunakan jutaan pengguna seluruh dunia untuk platform Sony PlayStation, dan konsol-konsol gaming besar lain di pasaran”.
Jawatan ini juga digambarkan akan “membangunkan dan menyokong aplikasi client Roblox untuk platform konsol-konsol gaming seperti Microsoft Xbox One dan Sony PlayStation 4.”
Tentunya pihak Roblox belum mendedahkan bilakah game itu akan dilancarkan ke PlayStation, bahkan versi itu juga masih belum didedahkan kepada umum. Sama-sama kita nantikan sebarang pengumuman rasmi daripada mereka.
Terima kasih, The Verge.


Epic Games, LEGO Umum Kerjasama Bina Metaverse Untuk Kanak-Kanak

The LEGO Group dan Epic Games telah mengumumkan satu kerjasama jangka masa panjang untuk membina metaverse yang selamat dan sesuai untuk kanak-kanak dan keluarga.
Melalui kenyataan bersama yang dikeluarkan, dua syarikat ini akan bekerjasama untuk membangunkan sebuah pengalaman digital yang immersive, menginspirasi secara kreatif dan menawan untuk semua lapisan umur kanak-kanak nikmati.
Metaverse digambarkan akan memberi kanak-kanak akses kepada perkakasan yang akan menguasakan mereka untuk menjadi pencipta berkeyakinan dan menyampaikan peluang-peluang bermain yang menakjubkan dalam satu ruang yang selamat dan positif.
Korang boleh baca kenyataan penuh untuk kerjasama ini di sini.


Final Fantasy XV: Square Enix Umumkan Play Arts Kai Gladio, Ignis & Prompto!

Bukan Noctis je dapat figurine Play Arts Kai. Geng yang lain pun dapat jugak!

Square Enix hari ini telah mengumumkan figura Final Fantasy XV Play Arts Kai bagi Gladios, Ignis dan Prompto.
Malangnya, seperti Ultimate Edition Final Fantasy XV, anda hanya boleh membuat pre order ini melalui Square Enix Online Store US dan Europe sahaja. Kedua-dua website ini tidak membuat penghantaran di luar kawasan mereka.
Apa yang menarik, jika anda pre order daripada Square Enix Online Store Europe, ada 10% diskaun buat anda (jika anda tinggal di Europe).
Berikut adalah beberapa details daripada website Square Enix Online Store :
Prompto

Prompto adalah kawan baik kepada Noctis, dan akan sentiasa membantu Noctis dengan handgun nya sentiasa tersedia.

Action figure Prompto ini betul-betul replikasi rupa bentuk in-game Prompto, dari segi tekstur dan warna pakaiannya sampailah ke tahap hal-hal terperinci yang lain seperti patches, stud dan tenunan di pakaiannya.

Ada beberapa sendi yang Prompto yang fleksibel. Figura Prompto juga datang dengan bandana yang boleh anda adjust supaya anda boleh pose Prompto yang suka bergurau dan bermain ini, ikut suka anda.

Figura Prompto datang dengan display stand dan tangan yang boleh bertukar-tukar.

Saiznya adalah (di dalam inci), W 3.5″ x D 2″ x H 11″, dan bakal release pada 30 September 2016.

Harga figura Prompto adalah USD 129.99 atau €109.99 (~RM 520 jika direct convert)

Ignis

Ignis adalah penasihat buat Crown Prince Noctis. Sedari kecil, Ignis telah diajar dan digilap untuk jawatan ini.

Ignis seperti mempunyai aura seorang yang sofistikated, dengan gayanya yang tenang dan tampak bijaksana. Aura Ignis ini jelas dapat dilihat dalam figuranya.

Figura Ignis dibuat dengan begitu teliti dan bersungguh-sungguh untuk memastikan setiap warna, dan detail pakaiannya, dari tali pinggang, ke butang baju sampailah ke tapak kasut dan seluar Ignis yang mempunyai pattern harimau bintang, tepat dan sama seperti in-game designnya.

Figura Ignis juga datang dengan display stand dan tangan yang boleh bertukar-tukar.

Saiznya adalah (di dalam inci),W 3.54″ x D 2″ x H 11″, dan bakal release pada 9 September 2016.

Harga figura Ignis adalah USD 129.99 atau €109.99 (~RM 520 jika direct convert)

Gladiolus

Dilatih untuk berkhidmat sebagai King’s Shield, Gladio mempunyai fizikal yang mengagumkan, dan ini telah direplikasi dengan terperinci dalam figura Gladio.

Figura Gladio mempunya sendi-sendi yang boleh diubah-ubah untuk anda posing Gladio ikut suka anda. Setiap ciri-ciri Gladio direplikasikan dengan begitu detail, daripada tenunan di atas pakaiannya sampailah kepada tattoo yang dicacahkan di atas badannya.

Dengan greatsword Gladio di tangan, Gladio adalah satu figura yang hebat untuk dipertontonkan.

Figura Gladio juga datang dengan display stand dan tangan yang boleh bertukar-tukar.

Saiznya adalah (di dalam inci),W 3.5″ x D 2″ x H 11″, dan bakal release pada 21 October 2016.

 Harga figura Gladio adah sedikit mahal dari Ignis dan Prompto pada USD 139.99 atau €119.99 (~RM 560 jika direct convert)


Gameplay Fall Guys: Season 2 Diperlihatkan, Bertemakan Zaman Pertengahan

Dalam acara pembukaan Gamescom 2020 yang diadakan tengah malam tadi, Mediatonic telah memperlihatkan sedikit gambaran apakah yang bakal mereka bawakan dalam musim kedua Fall Guys: Ultimate Knockout.
Melalui trailer acah yang dikeluarkan, kita dapat saksikan yang musim seterusnya itu akan bertemakan zaman pertengahan. Daripada game serta kostum baharu yang akan ditampilkan, semuanya akan kelihatan seperti zaman dahulukala.
Jom layan trailer acah ini:

Tiada tarikh tepat diumumkan, namun mereka menyatakan yang musim kedua ini akan dilancarkan pada bulan Oktober.
Fall Guys boleh dimainkan di PC dan PS4.

Fall Guys Versi Mobile Sedang Dibangunkan Untuk Pasaran China


7 Game PlayStation Eksklusif Bakal Diumumkan Oleh Sony Pada Paris Games Week

Mungkin ini game-game yang Sony tak umumkan masa E3 lepas?

Tiba masa all-out untuk Sony pada Paris Games Week akan datang pada hari Isnin ini!
Sebanyak 7 game PlayStation eksklusif untuk kedua-dua PS4 dan PSVR akan diumumkan termasuk 21 kemaskini game pada tanggal 30 Oktober.
Pengumuman itu akan bermula pada pukul 8 pagi (waktu Pasifik)/12 tengah malam, selasa, 31 Oktober (waktu Malaysia). Tanda itu dalam kalendar korang.
Tambahan pula, pada pukul 9 pagi (waktu Pasifik)/1 pagi, selasa, 31 Oktober (waktu Malaysia), pihak media Sony akan memberikan korang gambaran baru secara ekslusif untuk tajuk-tajuk game besar PlayStation.
Kejap-kejap tak habis lagi. Selepas itu, korang boleh teruskan menonton untuk rancangan pasca strim Sony untuk menyelam lebih dalam berkenaan pengumuman besar Sony di Paris Game Week!
Korang boleh tengok livestream Sony di Paris Games Week melalui laman sesawang live.playstation.com, Twitch, YouTube, dan Facebook PlayStation.


Uncharted 4: Trailer CGI Terbaru – “Every Treasure Has its Price”

Video trailer berdurasi 40 saat yang mampu membuat hati anda bergoncang tak keruan!

Terkini, Naughty Dog telah memuatnaik video trailer CGI terbaru Uncharted 4 di channel Youtube Playstation (video di atas). Dalam satu post yang dikeluarkan di laman web Playstation pula, ia berkata, “Every Treasure Has its Price.”
Walaupun hanya berdurasi 40 saat, ia mampu membuat jiwa raga kipas-susah-mati siri Uncharted resah gelisah dan semakin tak sabar untuk memainkannya!
Trailer CGI ini bakal dijadikan tarikan terbaru di panggung-panggung wayang sekitar Eropah, di mana ia bakal ditayangkan sebelum bermula sesebuah filem.

Sebelum ini, Naughty Dog telah menerangkan bagaimana mereka membina grafik secantik ini dalam Uncharted 4, dan juga mengatakan sistem stealth dalam The Last of Us akan digunakan dalam game ini.
Mereka juga telah mengumumkan bahawa game ini telah siap kesemuanya dan sudah bersedia untuk dicetak.
Selepas ditunda sebanyak tiga kali, tarikh pelancaran Uncharted 4: A Thief’s End adalah pada 10 Mei 2016, eksklusif untuk PlayStation 4.
JomBaca: Naughty Dog Bakal Mematikan Nathan Drake Dalam Uncharted 4?


Produser Microsoft Terima Anugerah Di Pentas PlayStation Awards

Beberapa tahun yang lalu, agak lucu untuk melihat wakil Microsoft berada di atas pentas Sony. Tapi nampaknya masa sudah berubah kerana Microsoft telah memiliki IP video game yang terbesar di dunia, Minecraft.
Perkara ini sukar dibayangkan untuk berlaku. PlayStation Awards yang diadakan di Tokyo pada minggu ini telah memperlihatkan wakil Microsoft berjalan di atas pentas untuk menerima anugerah dari Presiden Sony Interactive Entertainment, Atsushi Morita.
Lelaki yang telah mencipta sejarah untuk menerima anugerah itu ialah produser senior, Yutaka Noma bersama dengan pengasas bersama 4J Studio, Paddy Burns.
Yutaka Noma (kiri), Paddy Burns (kanan)
Dan anugerah yang diterima oleh Noma-san bukanlah anugerah yang biasa. Beliau menerima Double Platinum Award, yang mana menandakan jualan sebanyak 2 juta salinan di Asia dan Jepun dan secara efektifnya merupakan penganugerahan terbesar yang diberikan pada majlis tersebut. Ini merupakan kali pertama sebuah game menerima beberapa Platinum Award sejak 2011 apabila Monster Hunter Portable 3rd untuk PSP telah dianugerahi Quadruple Platinum Award.
Noma-san sebelum ini pernah menghasilkan tajuk-tajuk Xbox Live Arcade di Jepun seperti Diabolical Pitch oleh Grasshopper Manufacture dan Happy Wars oleh Toylogic dan pernah bekerjasama dengan Grounding untuk menghasilkan Crimson Dragon pada permulaan generasi ini.
Atsushi Morita, Paddy Burns dan Yutaka Noma
Ini bukanlah kali pertama Minecraft diberi penganugerahan di PlayStation Award yang juga telah memenangi Platinum Prize dan anugerah PlayStation Network pada tahun 2015 Walau bagaimanapun, Microsoft tidak menghadiri pada tahun itu.
Ini bukanlah satu-satunya aspek yang menarik yang telah berlaku pada majlis tahun ini. Persona 5 berjaya mendapatkan User’s Choice Award dua tahun berturut-turut, menerima undian yang cukup di bahagian Asia untuk mendapatkan anugerah itu pada tahun ini juga.


Sony Kata Tunggu Setahun Untuk Game Eksklusif PlayStation Masuk Ke PC

Ketua studio PlayStation, Herman Hulst berkata game eksklusif PlayStation perlu menunggu sekurang-kurangnya setahun untuk dilancarkan ke PC.
Tapi ada satu pengecualian, game live service di bawah PlayStation akan keluar ke PC lebih cepat berbanding game eksklusif. Memandangkan syarikat itu mempunyai perancangan 10 buah game live service yang dalam pembangunan.

Dalam temu bual bersama YouTuber Julien Chièze, lapor PC Gamer, Hulst berkata “untuk game yang ke arah live services, ia memerlukan komuniti yang sangat kuat dan penyertaan yang banyak”. Sony mempunyai pilihan untuk mengeluarkan game live service ke pelbagai platform di masa hadapan.
Beberapa tahun lepas, terdapat perubahan dalam Sony dari segi hubungannya dengan platform PC. Syarikat itu telah membeli Nixxes pada bulan Julai tahun lepas. Selepas itu kita dapat melihat game-game seperti Horizon: Zero Dawn, Marvel’s Spider-Man dan God of War masuk ke pasaran PC.
Sony menjangkakan keuntungan sebanyak $300 juta dari keluaran PC dalam kewangan tahun ini.


Ini Gameplay Pertama eFootball – Para Peminat Mula Berikan Kecaman Kepada Konami

Setelah membuat satu pengumuman yang mengejutkan komuniti game bola sepak bulan lalu, Konami kembali lagi dengan memperlihatkan trailer gameplay pertama untuk eFootball.
Secara rasminya, ini merupakan gameplay pertama eFootball, namun seperti yang ramai sudah tahu, demo untuk game itu sebenarnya telah dikeluarkan lebih awal dengan judul “New Football Game“.
Dalam trailer kelihatan berbajet rendah ini, Konami memaparkan beberapa ciri yang akan ditampilkan ke dalam eFootball, dan ia telah menaikkan kemarahan kebanyakan peminat setia game ini, yang sebelum ini dikenali sebagai Pro Evolution Soccer (PES).

Konami telah menyebutkan ciri-ciri yang menjadi fokus kepada game akan datang itu, namun sesetengah daripada hanya akan dimasukkan terkemudian apabila game itu telah dilancarkan. Atau dalam kata lain, pasca-pelancaran.
Antara ciri yang akan dimasukkan pasca-pelancaran adalah fungsi haptic feedback dan adaptive triggers untuk pemain PS5, memperdaya pemain pertahanan, dan rembatan tajam. Ramai yang mula mempersoal, sekiranya semua ini adalah pasca pelancaran, apa saja yang ada semasa pelancaran kelak?
Kemudian, para peminat juga menyoalkan mengapa grafik, animasi dan gameplay yang dipaparkan tidak kelihatan seperti sebuah game untuk konsol generasi terkini.
Menurut Konami, info lanjut akan dikongsikan mereka pada bulan hadapan berkait game mode, lesen-lesen, mobile serta tarikh pelancarannya.

Sharp KicksComplete with new animations, Sharp Kicks will make the game even more technical and exciting.Special kicks, such as sharp crosses and fast lofted passes ⚽ take more time to execute, so time them wisely ⏳*Available post-launch pic.twitter.com/iruHb0CjdX— eFootball (@play_eFootball) August 26, 2021

Disahkan Konami sebelum ini, versi yang akan dilancarkan pada tahun ini hanyalah sebuah demo.
eFootball akan dilancarkan pada musim luruh ini (sekitar September-Disember) untuk PC (Steam), PS4, PS5, Xbox One, Xbox Series, iOS dan Android.
Para peminat sudah mula memperkatakan UFL sebagai alternatif kepada eFootball, sebuah game bola sepak percuma juga, baru sahaja diumumkan pada hari ini.


Trailer Terbaru The Last Guardian Dikongsi Di PlayStation Experience

Trailer The Last Guardian di PlayStation Experience ini pasti membuat hati peminat ICO dan Shadow of the Colossus melonjak-lonjak!

Trailer ini telah dipersembahkan oleh presiden Sony, Shuhei Yoshida di pentas PlayStation Experience awal pagi tadi. The Last Guardian, telah mula dibangunkan mulai 2007 telah mengalami pelbagai masalah dan cabaran akhirnya bakal tiba pada minggu hadapan.
Saksikan rakaman gameplay sepanjang 18 minit ini dikongsi baru-baru ini yang memaparkan bagaimana interaksi antara watak pemain dengan raksasa besar tetapi jinak, Trico.
Peminat-peminat siri ini juga mungkin ingin mendapatkan versi Collector’s Edition yang didatangkan bersama patung eksklusif Trico.
The Last Guardian, eksklusif untuk PlayStation 4 akan diterbitkan pada 6 Disember nanti.


Epic Games Nafi Yang Fortnite Akan Dilancarkan Ke Konsol Soulja Boy

Sejak beberapa bulan belakangan ini, penyanyi rap Soulja Boy telah menimbulkan banyak kontroversi.

Selepas menerima banyak kecaman terhadap SouljaGame Console, konsol gaming keluarannya sendiri — sehingga terpaksa menghentikan jualannya — beliau mengeluarkan satu lagi klaim baru yang “panas”.
Soulja Boy mengatakan yang konsol gaming beliau itu nanti akan boleh bermain Fortnite. Selepas mengeluarkan kenyataan ini, DualShockers telah bertanyakan perkara ini kepada Epic Games sendiri dan jawapannya semestinya kita sudah boleh jangka.
Jawapan yang diberikan pengurus kanan PR Epic Games, Nick Chester adalah:
“Tidak, kamu tidak boleh main Fortnite di peranti “rooted” atau jailbreak disebabkan langkah-langkah anti-penipuan.”
Disebabkan konsol Soulja Boy yang sangat meragukan, meniru game dari konsol lain, jawapan dari Epic Games ini sudah cukup untuk mengesahkan yang Fortnite tidak akan dilancarkan ke konsol tersebut.
JomBaca: Soulja Boy Ingin Tubuhkan Pasukan Esports Fortnite, CoD, CS:GO dan Overwatch!


Saksikan Starfire Membelasah Robin Dalam Trailer Terbaru Injustice 2

Starfire diumumkan sebagai DLC Injustice 2 yang seterusnya.

Princess Koriand’r juga dikenali sebagai Starfire telah diumumkan sebagai DLC seterusnya bagi Injustice 2, diumumkan di Comin-Con 2017 baru-baru ini. Dalam trailer ini, kita disajikan dengan pelbagai combo yang mampu dilaksanakan oleh Starfire termasuklah super yang sememangnya kelihatan menarik.
Starfire akan boleh didapati kepada semua mulai Ogos ini, bersama-sama watak seperti Red Hood dan Sub-Zero.


Game Percuma PlayStation Plus Mac 2021 – Final Fantasy VII Remake, Knack 2, Farpoint, Maquette

Sony meneruskan 2021 dengan barisan game AAA yang menarik dalam langganan PlayStation Plus bulan ini.
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia (R3) bagi bulan Mac 2021. Ianya adalah seperti berikut, yang boleh diambil dari 2 Mac hingga 5 April ini:
Final Fantasy VII Remake (PS4)Knack 2 (PS4)Farpoint (VR)Maquette (hanya boleh dimainkan di PS5)
Untuk pemain yang memiliki Final Fantasy VII Remake (PS4) melalui pemberian percuma PS Plus ini, ia tidak boleh dinaiktaraf secara percuma untuk versi tambahbaik PS5. Walau bagaimanapun, versi asal PS4 itu tetap boleh dimainkan di konsol PS5 melalui fungsi backward compatibility.
Dalam acara PlayStation State of Play pada awal Jumaat lalu, Square Enix telah mengumumkan versi naiktaraf PS5, digelar Final Fantasy 7 Remake Intergrade. Pemain yang membeli Final Fantasy 7 Remake (versi PS4) sebelum ini akan mendapat naiktaraf PS5 dengan beberapa ciri tambahan secara percuma, namun kelebihan ini tidak akan terpakai untuk pemain yang mendapatkannya melalui langganan PS Plus.

Bagi korang yang masih belum tebus game-game percuma untuk bulan Februari 2021, korang masih ada masa sehingga 1 Mac ini.


Studio Malaysia, Lemon Sky Studios Turut Terlibat Dalam Pembangunan Marvel’s Avengers

Bagi yang tidak pernah dengar, Lemon Sky Studios merupakan sebuah studio animasi tempatan yang banyak terlibat dengan pembikinan game-game AAA, antaranya The Last of Us Part II, Final Fantasy VII Remake dan Resident Evil 3.
Terbaharu, Lemon Sky Studios telah mengumumkan bahawa game yang dibangunkan Crystal Dynamics dan diterbitkan Square Enix, Marvel’s Avengers turut mendapat sentuhan studio yang beribu pejabat di Shah Alam, Selangor ini.
Dalam kenyataan yang dikeluarkan di Facebook, Lemon Sky mengucapkan setinggi penghargaan kepada Crystal Dynamics dan Square Enix kerana memberi peluang kepada mereka untuk bekerjasama.
“Kami adalah peminat besar universe Marvel, jadi membantu menghidupkan hero-hero ikonik tersohor seantero dunia ini adalah satu projek yang sangat mengujakan kepada kami.”

Menurut laman web rasminya, penglibatan Lemon Sky dalam pembangunan Marvel’s Avengers adalah melalui pemodelan karakter realistik dan enjin.
Korang boleh layari LemonSkyStudios.com untuk mengetahui lebih lanjut tentang studio ini serta boleh melihat sendiri senarai game yang pernah mendapat sentuhan mereka.
Marvel’s Avengers telahpun dilancarkan pada 4 September lalu, kini boleh dimainkan di PC, PS4 dan Xbox One serta akan turut dilancarkan untuk PS5 dan Xbox Series X apabila konsol generasi seterusnya itu berada di pasaran.


Main Overwatch Secara Percuma Di PS4 Dan Xbox One Pada Minggu Hadapan

Ini adalah peluang untuk anda mencuba game shooter dari Blizzard, Overwatch – secara percuma!

Overwatch akan diberikan secara percuma di PlayStation 4 dan Xbox One bermula dari 10 September, 2 pagi hingga 13 September, 7 pagi (waktu Malaysia).
Para pemain di Xbox One memerlukan Xbox Live Gold untuk memainkan ini, namun pemain di PS4 tidak memerlukan PlayStation Plus untuk mencubanya. Blizzard akan menawarkan versi game yang lengkap dengan kesemua 22 heroes, map dan game mode.
Anda boleh level up dan mendapatkan Loot Boxes – kemudian, sekiranya anda berhasrat untuk membeli game ini selepas tempoh percubaan ini tamat, anda boleh meneruskan dengan progress yang telah anda capai dalam tempoh percubaan percuma ini.


Animasi “Diam” Ketika Meraikan Jaringan Nampaknya Dibuang Dari FIFA 21

Siri game FIFA semestinya cukup terkenal dengan gelagat-gelagat melucukan ketika meraikan jaringan. Walau bagaimanapun, ada satu cara meraikannya mungkin tidak dapat kita lakukan lagi dalam sirinya akan datang, FIFA 21.
Animasi “diam” iaitu meletakkan jari telunjuk ke bibir dilaporkan tidak akan ditampilkan ke dalam FIFA 21. Berita ini muncul apabila satu screenshot FIFA 21 tertiris yang memaparkan senarai animasi yang boleh dilakukan semasa meraikan jaringan. Salah satu animasi kegemaran ramai, iaitu “Shhhh!”, nampaknya telah hilang dari senarai itu.

Looks like they’ve removed the shush celebration from #FIFA21 😂[📸 @todoUT] pic.twitter.com/d7sHDL6JLz— FIFA 21 News (@FUT21News) July 26, 2020

Para peminat memberikan reaksi berbelah bahagi terhadap berita ini. Ada yang gembira kerana gelagat tersebut merupakan antara animasi yang paling toksik dan mampu membuat para pemain ‘koyak’ apabila pemain lawan melakukannya. Ada juga yang kecewa kerana ia merupakan animasi kegemarannya.
Secara peribadi, penulis tiada masalah dengan “Shhhh!” ini kerana kalau nak bercakap tentang toksik, banyak lagi gelagat yang lebih ‘menyakitkan hati’. Menyuruh pihak lawan ‘diam’ mungkin adalah jawapannya kepada mereka yang suka bermain ‘fancy’. Apalah sangat kalau nak dibandingkan dengan animasi yang lebih kelakar seperti tekan tubi satu tangan, lompat katak atau menari bintang.
Apa-apa pun pembuangan “Shhhh!” ini masih belum disahkan dengan sahih kerana ia hanya hadir dari screenshot tertiris. Kita perlu tunggu apabila game itu dikeluarkan kelak untuk mengesahkannya.

FIFA 21 akan dilancarkan pada 9 Oktober 2020 untuk PC, PS4 dan Xbox One, serta akan dikeluarkan pula untuk PS5 dan Xbox Series apabila konsol itu dilancarkan pada hujung tahun ini.


Horizon Zero Dawn Kini Telah Siap Pembangunannya, Bersedia Untuk Ke Dunia Robotik Akhir Bulan Ini

Saat yang dinantikan-nantikan telah tiba untuk kita memasuki ke dunia robotik serba baru!

Melalui beberapa tweet yang dikeluarkan oleh developer Guerrilla Games, mereka telah mendedahkan bahawa Horizon Zero Dawn telah siap sepenuh pembangunannya dan sudah bersedia untuk dicetak.
Pengarah game ini, Mathijs de Jonge telah memuatnaik gambar disk yang telah disiapkan dengan game tersebut, manakala pengarah pengurusan, Guerrilla Games, Hermen Hulst telah memuatnaik gambar ahli studio meraikan kejayaan mereka menyiapkan Horizon Zero Dawn.

GOLD! #HorizonZeroDawn Awesome job team! pic.twitter.com/b65FPwg7iP
— Mathijs de Jonge (@dejongemathijs) January 31, 2017

#HorizonZeroDawn has gone Gold! I'm so proud of team @guerrilla for embracing this bold new adventure with so much courage and resilience. pic.twitter.com/azP1j9jhqV
— Hermen Hulst (@hermenhulst) January 31, 2017
Sekiranya anda ingin menyaksikan sistem combat yang lebih terperinci, anda boleh saksikan video terbaru di sini.
Horizon Zero Dawn antara game yang dinanti-nantikan untuk Februari ini. Game ini bakal diterbitkan pada 28 Februari 2017 khas untuk PlayStation 4.


Gameplay Kombat Ghost of Tsushima Ambil Masa 6 Tahun Untuk Disempurnakan

Pengasas-bersama Sucker Punch, Brian Fleming mendedahkan ciri paling sukar untuk dibawa masuk ke dalam Ghost of Tsushima adalah gameplay kombatnya.
Fleming mengatakan yang usaha tanpa henti selama enam tahun dijalankan bagi menyempurnakan kombat dalam game open-world itu, lapor IGN.
Ketika bercakap di GDC Showcase, beliau ditanyakan tentang apakah ciri yang paling sukar untuk ditampilkan dalam game berlatarbelakangkan zaman feudal Jepun itu. Beliau menjawab soalan itu tanpa teragak-agak.
“Jawapan mudah dan jawapannya adalah kombat. Sistem kombat adalah sesuatu yang pasukan kami — iaitu pengaturcara dan pereka dan juruanimasi — kamu tahu mereka bekerja selama enam tahun tanpa henti dan membina pelbagai versinya dengan bermacam pendekatan berbeza,” jawab Fleming.
“Sistem kombat bersama-sama dengan beberapa sistem lain…ia merupakan pusat untuk segala-galanya. Ia perlu berfungsi dalam semua situasi, ia perlu berfungsi dalam semua situasi pencahayaan, ia perlu berfungsi dalam semua bentuk muka bumi, ia perlu berfungsi dalam semua mode aneh yang mungkin game itu ada — kombat berpontensi untuk merosakkannya.”
Dalam reviu Boleh Beli or Boleh Blah!?, penulis mengatakan, “Tiada sebarang kejutan dari segi permainan pedangnya, tapi ia digilap dengan sangat baik. Ada block, ada parry, ada dodge, ada heavy dan light attack, ada senjata-senjata yang lebih berbahaya seperti Kunai, bom letupan, bom asap, dan semestinya busur dan panah.”
Ghost of Tsushima kini boleh dimainkan secara eksklusif di PS4 dan PS5.


Sony Berkongsi Lanjut Senarai Game PlayStation Plus Baharu – Assassin’s Creed Valhalla, Red Dead Redemption 2, God of War, Ghost Of Tsushima, Death Stranding

Sony telah berkongsi lanjut mengenai langganan baharu PlayStation Plus dalam satu artikel baharu.
Dalam perkongsian kali ini, Sony masih belum lagi mendedahkan senarai penuh kesemua game yang akan tampil ke dalam ketiga-tiga tahap PS Plus itu, namun mereka sudah mula berkongsi beberapa game popular yang akan menghiasi servis baharu itu.
Sebelum baca senarai game di bawah ini, kalau korang masih keliru dengan tiga tahap yang ditawarkan dalam PS Plus ini, korang boleh baca mengenainya terlebih dulu di sini.

Game Catalog (PS Plus Extra & Deluxe)
Game Katalog merupakan koleksi game PS4 dan PS5 yang akan ditawarkan dalam tahap Extra dan Deluxe. Ia akan boleh diakses oleh para pelanggan pada bila-bila masa, selagi mana langganan masih aktif dan ia masih ditawarkan dalam koleksi Game Catalog.
Seperti yang disebutkan tadi, ini bukanlah senarai penuh, tetapi lebih kepada senarai game popular sahaja. Sony masih belum mendedahkan senarai penuh dalam Game Catalog, yang mana tentunya akan menawarkan lebih 400 game.
Senarai game yang didedahkan dalam Game Catalog, setakat ini ialah:
PlayStation Studios
Alienation | Housemarque, PS4Bloodborne | FromSoftware, PS4Concrete Genie | Pixelopus, PS4Days Gone | Bend Studio, PS4Dead Nation Apocalypse Edition | Housemarque, PS4Death Stranding and Death Stranding Director’s Cut | Kojima Productions, PS4/PS5Demon’s Souls | Bluepoint Games,  PS5Destruction AllStars | Lucid Games, PS5Everybody’s Golf | Japan Studio, PS4Ghost Of Tsushima Director’s Cut | Sucker Punch, PS4/ PS5God of War | Santa Monica Studio, PS4Gravity Rush 2 | Japan Studio, PS4Gravity Rush Remastered | Japan Studio, PS4Horizon Zero Dawn | Guerrilla, PS4Infamous First Light | Sucker Punch, PS4Infamous Second Son | Sucker Punch, PS4Knack | Japan Studio, PS4LittleBigPlanet 3 | Sumo Digital, PS4LocoRoco Remastered | Japan Studio, PS4LocoRoco 2 Remastered | Japan Studio, PS4Marvel’s Spider-Man | Insomniac Games, PS4Marvel’s Spider-Man: Miles Morales | Insomniac Games, PS4/PS5Matterfall |Housemarque, PS4MediEvil | Other Ocean, PS4Patapon Remastered | Japan Studio, PS4Patapon 2 Remastered | Japan Studio, PS4Resogun | Housemarque, PS4Returnal | Housemarque, PS5Shadow of the Colossus | Japan Studio,  PS4Tearaway Unfolded |Media Molecule, PS4The Last Guardian | Japan Studio, PS4The Last of Us Remastered | Naughty Dog, PS4The Last of Us: Left Behind | Naughty Dog, PS4Until Dawn | Supermassive Games, PS4Uncharted The Nathan Drake Collection |Naughty Dog, PS4Uncharted 4: A Thief’s End | Naughty Dog, PS4Uncharted: The Lost Legacy | Naughty Dog, PS4WipEout Omega Collection | Clever Beans & Creative Vault Studios, PS4
Rakan Kongsi Pihak Ketiga
Ashen | Annapurna Interactive,PS4Assassin’s Creed Valhalla | Ubisoft, PS4/PS5Batman: Arkham Knight | WB Games, PS4Celeste | Maddy Makes Games, PS4Cities: Skylines | Paradox Interactive, PS4Control: Ultimate Edition | 505 Games, PS4/PS5Dead Cells| Motion Twin, PS4Far Cry 3 Remaster | Ubisoft, PS4Far Cry 4 | Ubisoft, PS4Final Fantasy XV Royal Edition | Square Enix Co. LTD, PS4For Honor | Ubisoft, PS4Hollow Knight | Team Cherry, PS4Marvel’s Guardians of the Galaxy | Square Enix Co. LTD., PS4/PS5Mortal Kombat 11 | WB Games, PS4/PS5Narutoshippuden: Ultimate Ninja Storm 4 | Bandai Namco Entertainment Inc., PS4NBA 2K22 | 2K Games, PS4/PS5Outer Wilds | Annapurna Interactive, PS4Red Dead Redemption 2 | Rockstar Games, PS4 Resident Evil | Capcom Co., Ltd, PS4Soulcalibur VI | Bandai Namco Entertainment Inc., PS4South Park: The Fractured but Whole*** | Ubisoft, PS4The Artful Escape | Annapurna Interactive, PS4/PS5The Crew 2 | Ubisoft, PS4Tom Clancy’s The Division | Ubisoft, PS4
Classic Games Catalog (PS Plus Deluxe)
Antara kelebihan PS Plus tahap ketiga/tertinggi, iaitu Deluxe, adalah kehadiran game-game klasik dari PS1, PS2 PSP serta game remastered dari PS4.
Sesetengah game ini akan menyajikan framerate lebih stabil serta resolusi yang lebih tinggi berbanding game versi asal. Malah, sesetengahnya juga akan membawakan interface menu baharu yang akan membenarkan pemain save game pada bila-bila masa.
Classics Games Catalog – Dari PS1, PSP
PlayStation Studios
Ape Escape | Japan Studio, Original PlayStation Hot Shots Golf | Japan Studio, Original PlayStationI.Q. Intelligent Qube | Japan Studio, Original PlayStationJumping Flash! | Japan Studio, Original PlayStationSyphon Filter | Bend Studio, Original PlayStationSuper Stardust Portable | Housemarque, PSP
Rakan Kongsi Pihak Ketiga
Mr. Driller | Bandai Namco Entertainment Inc., Original PlayStation Tekken 2 | Bandai Namco Entertainment Inc., Original PlayStation Worms World Party | Team 17, Original PlayStation Worms Armageddon | Team17, Original PlayStation
Classic Games Catalog – Remasters
PlayStation Studios
Ape Escape 2 | Japan Studio, PS4Arc The Lad: Twilight of the Spirits | Japan Studio, PS4Dark Cloud | Japan Studio, PS4Dark Cloud 2 | Japan Studio, PS4FantaVision | SIE, PS4   Hot Shots Tennis | Japan Studio, PS4  Jak II | Naughty Dog, PS4Jak 3| Naughty Dog, PS4Jak X: Combat Racing | Naughty Dog, PS4Jak and Daxter: The Precursor Legacy | Naughty Dog, PS4Rogue Galaxy | Japan Studio, PS4Siren | Japan Studio, PS4Wild Arms 3 | SIE, PS4
Rakan Kongsi Pihak Ketiga
Bioshock Remastered | 2K Games, PS4Borderlands The Handsome Collection | 2K Games, PS4Bulletstorm: Full Clip Edition | Gearbox Publishing, PS4Kingdoms of Amalur: Re-Reckoning | THQ Nordic, PS4LEGO Harry Potter Collection | WB Games, PS4
Mana Game PS3?
Seperti yang sudah diumumkan sebelum ini, Sony masih belum berjaya membawa game-game PS3 ke platform PS4 dan PS5 secara native (muat-turun). Satu-satunya cara mereka mampu bawakan game PS3 ke konsol PS4/PS5 adalah melalui cloud streaming.
Disebabkan cloud streaming hanya dilancarkan di beberapa negara terpilih, tidak termasuk pasaran Malaysia, maka pelanggan tempatan tidak akan dapat menikmati game-game PS3.
Game Trials (PS Plus Deluxe)
Satu lagi kelebihan PS Plus tahap Deluxe adalah tawaran untuk mencuba game-game baharu dalam tempoh beberapa jam (kebanyakannya dua jam). Tempoh percubaan ini hanya dikira apabila pemain masuk ke dalam game tersebut, dan bukannya dari mula pemain muat-turun.
Game Trials amat sesuai untuk mereka yang ingin mencuba sesebuah game itu sebelum memutuskan untuk membelinya secara berasingan.
Buat masa ini, game yang diumumkan untuk berada dalam Game Trials ialah:
PlayStation Studios
Uncharted: Legacy of Thieves Collection | Naughty Dog, PS5Horizon Forbidden West | Guerrilla, PS4/PS5
Rakan Kongsi Pihak Ketiga
Cyberpunk 2077 | CD Projekt, PS5Farming Simulator 22 | Giants Software GmBH, PS4/PS5 Tiny Tina’s Wonderland |  2K Games, PS4/PS5WWE 2K22 | 2K Games, PS4/PS5
Sony menegaskan yang senarai game yang ada dalam Extra dan Deluxe akan disegarkan pada setiap pertengahan bulan dengan menambah barisan game baharu.
Dalam kenyataan ini, Sony tidak menyebutkan tentang barisan game yang akan meninggalkan koleksi game tersebut. Namun, seperti yang kita tahu, langganan seumpama ini, selain menambah game baharu, akan juga mengeluarkan beberapa game lain. Kami berharap agar Sony akan mengumumkan senarai game yang akan meninggalkannya pada setiap bulan dengan lebih jelas dan awal agar para pelanggan boleh bersedia.
Langganan baharu PlayStation Plus ini akan menemui para pemain Malaysia pada 24 Mei ini.

More games revealed for the all-new PlayStation Plus, launching soon. Includes blockbuster hits like Demon’s Souls and Assassin’s Creed Valhalla, and classics like Ape Escape and Syphon Filter. Full details: https://t.co/2lubGPdjTq pic.twitter.com/cXJiQBMTBc— PlayStation (@PlayStation) May 16, 2022


Animasi PUBG Sedang Dibikin Oleh Penerbit Animasi Castlevania, Adi Shankar

Mengikut jejak langkah banyak game lain, PlayerUnknown’s Battlegrounds (PUBG) akan meluaskan pengaruhnya ke arena animasi pula.
Projek pembikinan animasi PUBG telah diumumkan oleh Krafton. Syarikat yang berpangkalan di Korea Selatan itu mendedahkan yang projek ini akan dketuai oleh Adi Shankar, yang cukup dikenali sebagai penerbit siri animasi Castlevania terbitan Netflix, lapor Collider.
Shankar turut pernah menerbit filem, antaranya Lone Survivor dan The Grey.
CEO Krafton, CH KIM berkata kerjasama syarikat itu bersama Shankar menandakan langkah pertama mereka dalam strategi lebih luas untuk mengembangkan universe PUBG ke francais multimedia.
Walau bagaimanapun, Krafton belum mendedahkan lagi bilakah dan di platform manakah animasi PUBG ini akan ditayangkan.